Vesti online / Vesti / Hronika / Srbin teško pretučen kod Kosovske Mitrovice\n22:44 >> 08:32h\nSrbin teško pretučen kod Kosovske Mitrovice\nGrupa Albanaca prebila je i teško povredila Vladimira Denovića (66) iz srpskog dela Suvog Dola kod Kosovske Mitrovice večeras oko 18 sati i on je zbrinut u mitrovačkoj bolnici, rekao je Denović novinarima.\nDenović je naveo da su ga na putu ka kući presrela tri mladića koji su ga na albanskom jeziku pitali gde ide.\n"Odgovorio sam na srpskom jeziku da idem u srpski Suvi Do, a oni su odamah počeli da me tuku", rekao je Denović i dodao da ga je spasio komšija Srbin kaji je prolazio kolima i odvezao ga u bolnicu pošto su se napadači razbežali.\nDenović je ocenio da su mladi Albanci čekali bilo kog Srbina i da je prebijen najverovatnije zbog bombaškog napada u naselju Tri solitera u severnoj Kosovskoj Mitrovici u kojem je poginuo Albanac Seljver Haradinaj (38), a dvoje njegove dece je lakše povređeno.\nNačelnik Hirurškog odeljenja bolnice u Kosovskoj Mitrovici Radimir Janković je rekao da je Denoviću udaren tupim predmetom u čelo i teme.\n"Denović je primljen u bolnicu sa teškim povredama grudnog koša i glave. Polomljena su mu tri rebra, ima kontuziju glave i više podliva po telu", rekao je Janković i dodao da je njegovo stanje stabilno..\nPristalice albanskog pokreta "Samooprdeljenje" su najavile da će se osvetiti, a od Kosovskih institucija zatražile prekid pregovora sa Beogradom i preduzimanje svim raspoloživim sredstvima mera koje znače inplementaciju kosovskih institucija u tri opštine na severu Kosova.\nSuvi Do je od severne Kosovske Mitrovice udaljen pet kilometara i do njega se stiže preko albanskog dela sela.\nNedelja 08.04.2012. 23:11\nGrupa sipca pobila coveka od 66 godine.. Imaju srecu da je nasa vlada izdajnicka i propala, inace kako bi ja voleo njima da vratim sve i to duplo! Picke siptarske!\nNedelja 08.04.2012. 23:42\nGrupa mladih albanaca sigurno navijaci f.k. trepca, nesrecni i nervozni zbog izgubljene utakmice svoga kluba iskalili su bes na lice srpske nacionalnosti.Dijaspora je osudila napad i grupa mladih policajaca kps je izasla na lice mesta a grupa mladih siptarskih politicara je osudila napad i nada se da se nece ponoviti. Ali zato je grupa mladih srpskih huligana uhapsena zbog eventualne nedaj boze osvete.\nNedelja 08.04.2012. 23:19\nРада Трајковић је због овога потрешена... баш.


Dogodilo se u Ečki : dokumentarni roman : Tibor Varadi : 978-86-6263-244-9 : Knjizara.com: Knjige\nTibor Varadi (autor)\nArpad Vicko (prevod)\nDogodilo se u Ečki treća je knjiga Tibora Varadija nastala na osnovu spisa iz porodične advokatske kancelarije osnovane krajem 19. veka. Sa prethodne dve – Spisi i ljudi i Put u juče ? čini jedinstvenu trilogiju u kojoj se dodiruje i pretapa svet sudskih akata i svet književnosti.\nNigde kao u advokatskoj arhivi ne može se bolje osetiti duh jedne epohe, njeno gašenje i dolazak novog doba. Tu se ukršta Istorija sa velikim „I“, i pojedinačne, privatne istorije sa malim „i“. Izdvajanjem određenih detalja i njihovim međusobnim povezivanjem, otkriva se kontekst. A bez konteksta, nemoguće je razumeti prošlost.\nPravnik Varadi u službi pisca Varadija, ispisuje uzbudljiv istorijat plemićke porodice Lazar – Harnonkur – Palavičini, prateći kroz sudske predmete živote nekoliko generacija. Više od pola veka, vlasnici imanja u Ečki, ali i oni koji su na imanju živeli, bili su klijenti advokatske kancelarije Varadi, koja ih je zastupala u preko sto sudskih sporova. Jedan ljubavni slučaj sa imanja u Ečki stigao je čak i na naslovnice svetske štampe.\n„Šta se tačno događalo u dvorcu i u njegovoj okolini, sad već niko ne zna“, beleži autor na početku knjige. „Ali neki detalji ostavili su za sobom tragove. I ti detalji se često mogu povezati. Iz sudskih spisa sad se već može videti i da su grofovi, njihovi gosti, salaški radnici, upravnici imanja, zakupci, poslovođe, dvorkinje, kuvarice, zapravo počinili romane.“\nDogodilo se u Ečki dokumentarni je roman par excellence!\nZahvaljujući nevidljivom prevodu Vicka Arpada, i ovu Varadijevu knjigu čitamo u originalu.\n2019; Broširani povez; latinica; 23 cm; 220 str.; 978-86-6263-244-9;\nStara cena:\t1540 din\nUšteda:\t262 din (17%)\nIzdavač: Akademska knjiga; 2019; Broširani povez; latinica; 23 cm; 220 str.; 978-86-6263-244-9;\nTibor Varadi (Várady Tibor) ponajviše je poznat kao pravnik. Studije prava završio je u Beogradu, a potom je na Harvardu stekao zvanje doktora pravnih nauka. Nakon diplomiranja radio je kraće vreme kao advokatski pripravnik u porodičnoj advokatskoj kancelariji u Bečkereku (današnjem Zrenjaninu), čija je arhiva temelj ove prozne knjige. Bio je potom docent, vanredni i redovni profesor na Pravnom fakultetu Univerziteta u Novom Sadu. Od 1993. godine profesor je na budimpeštanskom Srednjoevropskom univerzitetu (CEU) i drži predavanja na pravnim fakultetima Emori, Kornel, Berkli, u SAD-u. Objavio je veći broj naučnih radova, prvenstveno iz oblasti međunarodnog privatnog prava, međunarodne trgovinske arbitraže i manjinskih prava. Redovni je član Srpske akademije nauka i umetnosti. Zastupao je Srbiju (ranije SRJ i SCG) pred Međunarodnim sudom pravde u Hagu. Prve radove iz oblasti lepe književnosti objavio je u časopisu Új Symposion. Od pokretanja časopisa (1965), bio je njegov urednik, od 1969. do 1971. godine odgovorni urednik. Do sada objavljena dela iz beletristike: Zar nije sam život najbolji provod? (Vagy nem maga az élet a legjobb időtöltés?), putopisni eseji, Forum, Novi Sad, 1971. Tajna mišje sive sobe (Az egérszürke szoba titka), roman, Forum, Novi Sad, 1976; 2009. Mit i moda (eseji na srpskom), Srpska čitaonica i knjižnica, Irig, 1978; nagrada „Stražilovo“ The Secret of the Mouse-Grey Room (prevod na engleski romana Tajna mišje sive sobe), John Calder and Riverrun Press, London-Njujork, 1981. Nadomak istorije (Történelemközelben), eseji, Forum, Novi Sad, 1995.\nPut u juče


5 stvari koje bi trebalo da znate o bolovima u ledjima | Kapital magazin\n5 stvari koje bi trebalo da znate o bolovima u ledjima\nDa li ste nekada osetili bol u leđima? Ako jeste, onda pripadate većini jer oko 80% ljudi u toku života ima ovakve tegobe. Bol u leđima predstavlja jedan od najčešćih povoda posete lekaru i vodećih uzroka invalidnosti u svetu. Najčešće se opisuje kao bol u mišićima, probadajući bol ili bol koji se širi duž nogu, i smanjena fleksibilnost, odnosno pokretljivost leđa.\n1. Kada se treba javiti lekaru?\nU većini slučajeva bol u leđima prođe spontano u toku dve nedelje tako da najčešće nije neophodno javiti se lekaru. Međutim postoje slučajevi u kojima se obavezno treba obratiti lekaru, i to ako:\nBol ne prolazi i nakon nekoliko nedelja,\nSprečava bavljenje svakodnevnim aktivnostima i na taj način bitno remeti način života,\nJe bol izuzetnog intenziteta ili se vremenom pogoršava,\nJe posledica povrede,\nJe praćen trnjenjem, bolom ili slabostu mišića jedne ili obe noge,\nJe bol praćen poremećajem funkcije mokrenja, stolice, i potencije kod muškaraca,\nJe bol praćen povišenom temperaturom,\nJe došlo do značajnog gubitka telesne težine,\nBolujete od neke maligne bolesti.\nLekar će Vas pitati o karakteristikama i jačini bola, lokalizaciji bola, dužini trajanja i nakon pregleda sa Vama razmotriti dalje dijagnostičke i terapijske mogućnosti. U velikom broju slučajeva, pacijenti se upućuju specijalistima radiologije i fizikalne medicine.\n2. Koji su uzroci bola u leđima?\n3. Kako se otkriva uzrok bola u leđima?\nUzrok se najčešće otkriva na osnovu anamneze i kliničkog pregleda. Na osnovu dužine trajanja, bol se može podeliti na akutan i hroničan. Akutni bol je kratkotrajni bol, od nekoliko dana do nekoliko nedelja dok hronični bol predstavlja bol koji traje 3 meseca ili duže. Na osnovu lokalizacije, bol se može podeliti na bol gornjeg dela kičme, koji je ređi, i bol donjeg, odnosno lumbalnog dela kičme koji je češći. Zbog učestalosti, mnogo ljudi je upoznato sa terminom lumboishijalgija, odnosno išijas, koji se karakteriše bolom u donjem delu leđa sa širenjem ka glutealnoj regiji, nozi, sve do prstiju. Pored bola, javljaju se i osećaj trnjenja, žarenja, slabosti mišića nogu.\nAko Vaš lekar ima razloga za sumnju da je neko oboljenje uzrok bola, zatražiće neke od sledećih dijagnostičkih procedura:\nRendgensko snimanje kičme je najčešće upotrebljavana metoda u dijagnostici bola u leđima. Predstavlja neinvazivnu metodu koja uz pomoć rendgenskih zraka (X zraka) stvara sliku kostiju i zglobova kičme u cilju postavljanja dijagnoze preloma, infekcije, iščašenja i zapaljenja zglobova, benignih i malignih tumora kostiju, prisustva stranog tela u kostima ili oko kostiju, i praćenja položaja koštanih fragmenata tokom i nakon ortopedske operacije ili intervencije. Metoda je potpuno bezbolna i bezopasna jer je doza zračenja minimalna i pri racionalnoj upotrebi korist značajno prevazilazi potencijalne rizike. Uobičajeno se snimaju segmenti kičme posebno, i to cervikalni odnosno vratni, torakalni odnosno grudni i lumbosakralni deo. Međutim, u poslednje vreme u centru pažnje je rendgenski snimak cele kičme jer omogućava potpuno sagledavanje kičme kao jedinstvene celine.\nMagnetna rezonanca (MR) je potpuno bezopasna metodu jer ne koristi jonizujuće zračenje, a omogućava uvid u strukture kičme, ili kompjuterizovana tomografija (CT) koja koristi X-zrake za dobijanje detaljnih snimaka struktura.\nLaboratorijske analize koje mogu utvrditi postojanje infekcije ili nekog drugog oboljenja koje može biti uzrok bola.\nScintigrafija kosti koja je metoda izbori u dijagnostici tumora kosti ili kompresivnih preloma izazvanih osteoporozom.\nNeurološka ispitivanja kao što je elektromiografija (EMG) koja meri električne impulse nerava i reakcije mišića na iste i može potvrditi postojanje kompresije nerava.\n4. Kako se leči bol u leđima?\nTerapija bola u leđima se može započeti primenom lokalnih mera poput hlađenja ili zagrevanja bolnog mesta, masaže i utrljavanja antireumatskih gelova i krema. Ukoliko se bol nakon određenog vremena ne povuče ili se pogorša, pribegava se primeni medikamentozne terapije i to uglavnom nesteroidnih antiinflamatornih lekova ili analgetika, a u težim slučajevima kortiko preparata u kombinaciji sa miorelaksansima i B vitaminima.\nCentralno mesto u terapiji hroničnog bola u leđima pripada fizikalnoj terapiji. Ona može biti pasivna (transkutana elektronervna stimulacija, elektroforeza, laserska, magnetna…) i aktivna, odnosno vežbe istezanja, vežbe snage i aerobne vežbe. Posebna pažnja se poklanja jačanju mišića jer oni ne samo da omogućavaju pokrete, već svojim tonusom smanjuju opterećenje kičme.\nHirurško lečenje se preporučuje kod pacijenata kod kojih je bol izazvan nekim strukturnim poremećajima i kada su iscrpljene ostale terapijske procedure.\n5. Zabluda o bolu u leđima\nJedna od najvećih zabluda u vezi sa bolom u leđima je da on zahteva mirovanje. Upravo suprotno, dokazano je da kretanje i vežbe istezanja i snage imaju blagotvorno dejstvo. Tačno je da se u akutnoj fazi ne preporučuju vežbe, već mirovanje i da se pacijentima savetuje da kretanje prilagode fizičkom stanju i bolu. U toj fazi se preporučuje odmaranje na leđima sa nogama polusavijenim u kolenima ili sa jastukom ispod kolena, ili ležanje na boku sa jastukom između kolena.\nKod pacijenata sa hroničnim bolom u leđima preporučuje se fizička aktivnost sa ciljem povećanja fleksibilnosti i snage leđa, smanjenja intenziteta bola i poboljšanja kvaliteta života.


Dr Svetlana Slapšak, antropološkinja: Političari prave policijske države – Monitor\nDr Svetlana Slapšak, antropološkinja: Političari prave policijske države\nMONITOR: EU i Zapad su ovih dana izloženi napadima i prijetnjama fundamentalističkih organizacija Al kaide i Islamske države. Izvršioci napada na Charlie Ebdo su ne samo francuski državljani već i rođeni Francuzi. S jedne strane „unutrašnji” terorizam, a s druge pored gnušanja i protesta te okupljanja evropskih lidera u Parizu, ne čuje se nijedan smislen politički odgovor na izazov koji već dugo traje. Očekujete li da će se sem krivičnih mjera i pooštravanja bezbjednosnih kriterija na granicama, osmisliti drugačiji plan Zapada prema izazovu „osvete Islama”?\nSLAPŠAK: U Francuskoj je svejedno gde i od koga je građanin rođen: to je jedna od stvari koje ni u Evropi neki ne razumeju, kao što se i poziv za nacionalno jedinstvo odnosi na sve građane: nekadašnji Jugosloveni i današnji Amerikanci bi to ipak morali razumeti bez teškoća. Unutrašnji terorizam je zasnovan na nepoštovanju francuskog ustava i zakona, koji u svom programu ima i Nacionalni Front Le Penove, dakle na razdvajanju građana po etničkom, verskom i drugim kriterijumima „porekla”: između unutrašnjih terorista i domaćih fašista nema prave razlike. Eto vam Orbana, koji u Mađarskoj steže do gušenja medije i slobodu izražavanja, i koji je iz drskog samopokazivanja u Parizu već izvukao poruku o kulturama „koje nisu naše”, odnosno carte blanche da i dalje doslovno istrebljuje Rome… Nedvosmisleno je da političari nemaju više mašte nego da prave policijske države, gde god stignu. Osmisliti drugačiji plan Zapada bio bi, recimo, masovno primanje svih izbeglica iz Afrike, Azije i Evrope – naravno da Evropa može da zaposli milione svojih i tuđih, ali neće, jer taj deo politike kontroliše neuhvatljivo papirno „tržište”, koje uglavnom više nije evropsko…\nMONITOR: Zašto to Evropa neće da uradi?\nSLAPŠAK: Priliv ljudi bi značio nužno širenje EZ, nove podele rada, novu proizvodnju hrane, nove socijalne odnose, novu kulturu, prekid izolacije i demokratizaciju Istoka Evrope. A „ispražnjeni” delovi sveta pod terorističkim režimima i u ratnim stanjima bi se mogli blokirati već ukidanjem izvoza nafte, koja je ozbiljno pojeftinila, i prestankom izvoza i švercovanja oružja. I pri tome vojske i policije ne bi ostale nezaposlene! Pasivna dekolonizacija bi pomogla žiteljima deprivilegovanih delova sveta da se oslobode eksploatacije i terora koji se plaća od spolja, i gladi i bede iznutra. Kad se društvena situacija uravnoteži, mnogi mladi i stari Evropljani bi otišli da žive tamo…\nMONITOR: Da li se koncept multikulturalnosti pokazao promašenim ili bar nedovoljnim za složenost koju zahtijeva život ljudi rasno i vjerski različitih u današnjem evropskom Zapadu, pa i u SAD? On je, čini se, pored očuvanja tradicija nacionalno-vjerskih zajednica, takođe getoizirao te djelove zapadnih društava?\nSLAPŠAK: Naprotiv, složenost života zahteva multikulturalnost – a i mnogo je veselije! Svi problemi izlaze iz potrebe vladajućih ekonomskih i političkih grupa, koje traže „priču” da zadovolje neobrazovanog i siromašnog, i u toj priči uvek je kriv neko drugi i različit, „nama stran”. Kapital tako upravlja masama i neutralizuje pobunu, jer se sirotinja stalno tera u sukobe bez smisla, sa sebi sličnima. Posledice te politike, uz ofrljaško liberalno pokazivanje nebrige (za škole, socijalnu zaštitu, laički državni sistem, aktivnu ulogu kulture u društvu) koja se prikazuje kao „sloboda” su – da dobijate geto: kulturno deprivilegovani i nepismeni traže načina da se „ulanče” i prežive, i bez blagotvornog delovanja pismenosti, kulture, društvene sigurnosti i zdravstvene zaštite, oni predvidivo padaju u sasvim nove plemensko-sektaške okvire. Niti je to nacija, niti vera, već pleme+sekta. Nikakve tradicije oni ne čuvaju, već improvizuju u prostoru ignorancije. Tako je mogućno dobiti mlađeg brata Kouachi, koji sasvim američki mlati rukama i glavom u reperskom filmu, ženi se, malo zatvor, malo ulica, ništa škola, radi mizerne poslove i u završnici umire sa skupom opremom (oružje, meci, bomba, odeća) kojom bi, da ju je prodao, mogao osigurati život svoje porodice za dugo vremena.\nMONITOR: Angela Merkel je prije nekoliko godina u jednom svom važnom nastupu rekla da je multikulturni model propao, ali nije predložila ništa novo. Danima prije napada u Parizu u istočnom dijelu Njemačke trajali su protesti protiv „islamizacije” Evrope, a bilo je, tvrdi se masovnijih, kontra-protesta u drugim djelovima Njemačke. Da li je opasno prepustiti građanima da u strahu očekuju budućnost?\nSLAPŠAK: Misliti da nije opasno znači biti slep, gluv i neodgovoran Evropejac. Merkelovoj je potrebna glasačka masa, u njoj su i nacisti, jer njihovih kandidata na izborima (za sada) ne može biti: potrebno joj je da njena potpora, nemački kapital, ima odrešene ruke u iscrpljivanju Grčke, prinudnom prodajom nemačkog oružja i „merama” kojima se uglavnom vraćaju pare nemačkim bankama, da one ne bi pretrpele štetu. Grčka uporno pomaže nemačkoj privredi i ekonomiji – to je deo tajne nemačkog „uspeha” u krizi. Ukoliko u Grčkoj i Španiji na vlast dođu – i održe svoja obećanja – ljudi koji nameravaju da ne isplaćuju više „dugove” i da zaustave politiku svenarodnog iscrpljivanja, EZ ne bi morala sa strahom da očekuje budućnost. Da dopunim odogovor na prvo pitanje – rad, vrednosti i novac su uveliko promenjeni: „1%” se trudi da obezvredi novac i pokupuje/pokrade sve što može, naročito ključne prirodne resurse, i da se doslovce i oružjem ogradi pred „99%” ostavljajući ih u bedi, prljavštini, bolestima i ratu. To znači i zauzimanje nekih ugodnih teritorija, geografskih područja…Društveni progres za većinu je nesumnjivo u drugačije organizovanoj proizvodnji i zadovoljavanju potreba, u potpunoj dostupnosti informacija, obrazovanja i kulture, a kontrolisanoj globalnosti energije i resursa, u velikim državnim poslovima na korist svima i mnogo razvijenijem slobodno prohodnom „tržištu” međusobnih usluga.\nMONITOR: Čini se da SAD vode dosta brutalnu i jednostavnu antiterorističku politiku, bar kada se radi o najvidljivijim potezima države – eliminaciji islamističkih lidera koji su, po njihovim procjenama, vođe terorističkih organizacija, a politika EU nije jasna. I nedavni tragični događaji pokazuju da je ta politika kratkoročna, uz to što je krajnje kontroverzna – ubistva se dešavaju na tuđim teritorijama, nema suđenja, nema međunarodnog prava. Zapadna civilizacija kao da nema odgovor na masovnost terorizma koji podrazumijeva samožrtvovanje terorista u vjeri u onostrano iskupljenje i blaženstvo?\nSLAPŠAK: Zapadna civilizacija može pobediti i masovnost i tvrdoglavost terorizma osipanjem društvene osnove terorizma, „potkupljivanjem”, socijalizacijom, pacifikacijom, humanizacijom omladine i onoga što je sama stvorila, deprivilegovanih grupa. Možda negde na horizontu vidite inteligentnog političara, stranku, uticajnu grupu, ponajmanje državu koja bi bila u stanju da išta slično kaže, da i ne govorimo o sprovođenju politike? Zato je mnogo verovatnije da će i umereni slojevi stanovništva planete, izmučeni bedom i besni zbog nejednakosti, preći u razne vrste terorizma…\nMONITOR: I naše „regionalne” zemlje su učestvovale u pariskom protestnom maršu. Srpski upravljači su se uključili veoma brižljivo, nadugačko osuđujući organizacije koje su ubile ljude u Parizu. Oni su bili članovi i istaknuti predstavnici političkih, a neki i tzv. paravojnih organizacija koje su učestvovale u sukobima 90-tih čiji su istaknuti lideri optuženi, a neki i osuđeni, za najteže zločine. Kako ocjenjujete njihovu današnju politiku – da li je ona neka vrsta ekskulpacije ili tek najnovija konjunktura?\nSLAPŠAK: Oprostite, to je pre svega groteska. Srbija je danas cirkus sociopata i psihopata, sa dreserima – kriminalnim kapitalistima, čistačima – policijom i vojskom, čuvarima životinja – medijima, i publikom, koja je prilepljena na sedišta bedom i zapravo sličnim masovnim ludilom. Možda su higijenski uslovi nešto bolji u sličnom slovenačkom cirkusu, sasvim malčice bolji i u hrvatskom… zamislite ostale. No, problem u Srbiji je najozbiljniji, jer se tu najmanje uopšte govorilo i radilo na odgovornosti za rat. Ipak, posvuda u tzv. regionu vrvi od malih, internetskih, sjajnih lokalnih Šarlija (Zokster, Njuz, Tačno i mnogi drugi): ni razum ni duhovitost nisu izgubljeni, što znači da im treba dati više društvenog prostora – recimo pobunom? I dok na glavnoj sceni srpske političke elite bez prestanka izvode tačke i okupiraju pažnju, država i njeni resursi propadaju i prodaju se. Prodaja sumnjivim špekulantima je glavna i najveća opasnost u celom regionu, ali je i prekid odnosno vraćanje poseda jednostavno, u nekoj budućoj – možda – revolucionarnoj situaciji: nacionalizacija…\nMONITOR: Tvrdi se da u Srbiji danas nema političke alternative, ali ni respektabilne opozicije, bilo po politici ili uticaju. Poznajete slovenačku politiku i društvo, pa Vas pitam – šta je po Vama dalo toliko glasova sadašnjem premijeru Miru Ceraru koji je stranku, izrazito personalizovanu, formirao pred izbore 2014. i osvojio najviše mjesta u parlamentu?\nSLAPŠAK: Opoziciju stvara pokret, ne obrnuto. Čekajmo i nadajmo se. Glasanje na poslednjim izborima u Sloveniji bilo je parohijalno, provincijalno, uplašeno: morao se po svaku cenu izbeći latentni pučista i mogućni diktator, inače pravosnažno osuđeni i čudom kompromisa i korupcije aktivni političar Janša, pa se glasalo za „učtivog dečka iz dobre kuće”. No, u skupštinu je ušla i leva stranka, rezultat pobuna pre dve godine. Doduše, pobrinula se da odmah raščisti sa ostalima na levici, u tipičnom levom maniru…Ali do sada deluju dobro, naredni izbori neće valjda na glasanje privesti uplašene ljude. Što se Cerara tiče, on će ipak morati da razume, nadajmo se, da nije izabran zbog svojih kvaliteta, nego zbog očajnog nadanja: njegovo učenje suviše dugo traje.\nPOVEZANE VIJESTI:Broj 1265\nVESELIN MILOVIĆ, UREDNIK MONTENEGRINE : Kulturna kapija Crne Gore\nALEKSANDAR SAŠA RADOVIĆ, NOVINAR I REDITELJ: On je volio nju, ona ne samo njega


Animal Flow: Šta treba da znate o praksi koja kombinuje jogu, slobodu pokreta i ples - Harper‘s Bazaar\nSistem vežbanja Animal Flow datira iz 2010-ih, ali je sada postao posebno popularan. Njegov tvorac, Mike Fitch, primećuje da se to dogodilo zbog specifičnosti vežbi. One su graciozne, jednostavne za izvođenje i ne zahtevaju teško dizanje.\nŠta je Animal Flow\nOvo je vrsta fitnesa gde su ljudski pokreti slični pokretima životinja, a otuda i naziv treninga. Fitch ga je stvorio nakon godina rada kao lični trener. Zanimalo ga je šta će se dogoditi ako se sve navedene prakse kombinuju - nastala je disciplina uz pomoć koje čovek može da poboljša komunikaciju sa svojim telom.\nZa Animal Flow vam nisu potrebne bučice ili elastične trake - dovoljna je vaša sopstvena težina. Sistem kretanja dizajniran je na takav način da pumpa snagu, brzinu, izdržljivost, fleksibilnost i koordinaciju. Pored toga, Animal Flow se može prilagoditi bilo kojoj dnevnoj rutini.\nKoliko su efikasni treninzi Animal Flow\nDo danas nije urađeno mnogo studija o efikasnosti ili beskorisnosti ovih trening sesija. Nedavni rad istraživača iz Pensilvanije naglašava da jedan sat, dva puta nedeljno, poboljšava zdravlje zglobova.\nU međuvremenu, Animal Flow je stekao puno obožavalaca koji veruju da vežbanje utiče na njihovu fleksibilnost i pokretljivost. Pored toga, vežbe deluju na osobu poput meditacije: čine vas usredsređenim na svoja osećanja i koncentrišu se na to kako telo reaguje na stres.\nČasovi se obično održavaju u malim grupama, ali ništa vas ne sprečava da sami radite vežbe. Prvo, svi posvećuju 3-5 minuta zagrevanju. Tada učesnici stoje u krugu, trener daje komandu „Poza rakova“. Posle toga svi sede na podu, savijaju kolena, podižu karlicu i vraćaju desnu ruku nazad - dlan postaje jedna od tačaka oslonca.\nOvaj položaj deluje jednostavno, ali u stvari su zadnjica, trbušni mišići i mišići nogu odmah uključeni u posao. Takođe, početnici mogu da savladaju pokrete „zver“ i „majmun“ - mogu se naći na društvenim mrežama pomoću heštega #animalflow.\nDa bi postigli maksimalnu efikasnost, treneri savetuju da se svaka vežba radi 3 puta: ovo će pomoći pumpanju mišića i jačanju zglobova. Učestalost treninga treba s vremenom povećati na 3-4 puta nedeljno - međutim, to treba učiniti nakon mesec dana. Tokom ovog vremena, telo se konačno prilagođava opterećenju.\nOvaj trening gotovo nema kontraindikacija - pogodan je i za odrasle i za decu. Treneri preporučuju da samo trudnice i osobe koje pate od varikoznih vena ne bi trebalo da vežbaju u ritmu Animal Flow-a.\nŠta početnik treba da zna\nVežbanje će promeniti kvalitet tela osobe koja se ranije nije bavila sportom. Međutim, nekome ko već duže vreme posvećuje vreme treninzima može izgledati dosadno. Prema tome, prvo što treba učiniti je posmatranje sebe. Ako se osećate kao da vam nedostaje vežbanja tokom Animal Flow-a, pokušajte da osmislite kombinacije koje sadrže sve aspekte aktivnosti u kojima uživate.\nZapamtite, Animal Flow izgleda samo jednostavno. U stvari, biće vam potrebna ekstremna koncentracija i stalni otpor. Pokreti bi trebali biti glatki, ali u isto vreme, u svaku akciju vredi uložiti napor. Oslanjajući se na pod ne samo nogama, uravnotežite telo između svih udova koji su uključeni u vežbu i radite ravnomerno celim telom.\nNe zaboravite da se zagrejete. Svi zglobovi se moraju koristiti tokom Animal Flow-a, a nedovoljno zagrevanje može dovesti do povrede. Posvetite prvih 5 minuta vežbanja zagrevanju - zamahujući rukama i okrećući zglobove.


Asanž dobio bitku, sloboda štampe nije dobila rat | Politika | DW | 04.01.2021\nAsanž dobio bitku, sloboda štampe nije dobila rat\nSlavlje Asanžovih pristalica ispred suda\nU sudskom procesu protiv Džulijana Asanža poöetkom januara se odlučuje da li će biti izručen SAD. Solidarnost sa osnivačem Vikiliksa je ograničena. Slavljeni uzbunjivač izgubio je mnoge simpatije.\nKljučne reči Asanž, London, sud, Sjedinjene Države, Vikiliks, politika, lični stav, sloboda štampe\nTrajni link https://p.dw.com/p/3nUms\nPitanje „života i smrti“ za Džulijana Asanža 02.01.2021\nDžulijan Asanž između Londona i samovolje SAD 24.02.2020


Sve lekcije>\tPlaniranje perimetar mreže>\nPlaniranje perimetar mreže\nPerimetar mreže se koriste da izoluju servere i resurse i sa Interne i sa internet mreže. U većini slučajeva, serveri kojima bi trebali da pristupaju internet klijenti postavljaju se u perimetar mrežu iza Firewall-a. Ovi serveri će takođe biti odvojeni i od Interne mreže Firewall-om. ISA Server 2004 je dizajniran kao Full-feautured (sadrži sve karakteristike) jakog Firewall-a koji pruža naprednu perimetar sigurnost. ISA Server Omogućava konfiguraciju skoro svih Firewall pravila i perimetar mrežnih konfiguracija. Da bi uprostio implementaciju ISA Server-a kao Firewall-a, ISA Server 2004 nudi nekoliko mrežnih šablona. Ova lekcija opisuje kako se implementira perimetar mreža korišćenjem ISA Server 2004.\nŠta je perimetar mreža ?\nPostoji nekoliko različitih načina konfigurisanja perimetar mreže, i oni uključuju:\nThree-legged firewall: Jedan uređaj ili kompjuter na kojem se nalazi više mrežnih kartica, jedna kartica koja je povezana na internet, druga koja je konektovana na perimetar mrežu, i treća kartica koja je povezana na internu mrežu kompanije. Softver koji je instaliran na hostu koristi se za kreiranje razdvajanja između mreža (separation). Razdvajanje se odrađuje kroz filterisanje na firewall uređaju tako da se između interfejsa koji su imenovani kao private, perimeter i public, propušta samo specifičan saobraćaj. Ova solucija radi lepo u manjim mrežama, pošto je firewall uređaj konektovan direktno na sve tri mreže, i sigurnost nije na najvišem nivou u poređenju sa drugim solucijama.\nDual back-to-back firewalls: U ovom scenariju, dva firewall-a su konektovana jedan za drugim preko tri mreže; internet, perimetar mreža i privatna (intranet) mreža kompanije. Mreža na koju su konektovana oba firewall-a je perimetar mreža. Firewall-ovi su konfigurisani da dozvoljavaju prolaz samo odgovarajućem saobraćaju između konektovanih mreža. Ovo je kompleksniji metod i mnogo skuplja solucija pošto zahteva konfiguraciju dodatnog hardvera i softvera. Ipak ova solucija pruža mnogo sigurnije okruženje i u većini slučajeva ova solucija predstavlja izbog za velike mreže.\nKroz kombinaciju hardvera i softvera, i sa odgovarajućom konfiguracijom, administrator bi trebao da bude u mogućnosti da kreira perimetar mrežu da određenim stepenom mrežne izolacije koja je potrebna, dok u isto vreme dozvoljava potrebnu komunikaciju između uređaja koji se nalaze u svakoj od tri mreže.\nServisi koji bi trebali da se smeste u perimetar mrežu\nVeoma su retke organizacije koje nemaju potrebu da konektuju svoje mrežne infrastrukturne servere na internet. Većina organizacija koristi barem e-mail aplikacije da bi ispratili neke elemente njihovog poslovanja.\nAdministrator treba da sagleda sve mrežne servise koje ima unutar organizacije i da nakon toga odredi koji servisi moraju da budu dostupni korisnicima koji se nalaze na internetu. Nakon toga, potrebno je da obrati pažnju na to na koji način želi da te servise učini dostupnim korisnicima na internetu. Na primer, ako korisnici zahtevaju pristup svom e-mailu dok rade izvan svojih kancelarija, potrebno je razmisliti o korišćenju we-based e-mail solucija.\nTipične perimetar aplikacije\nMada je tačno da ovo nije konačna lista, sledeća tabela ipak pomaže pri identifikaciji najćešćih aplikacija koje mogu da se učine dostupnim u perimetar mreži:\nOvo je jedan od primarnih scenarija za ISA Server 2004. Njegova najjača osobina je da bude Firewall na ivici. U ovom scenariju ISA Server pruža zaštitnu kapiju za korisnike koji pristupaju resursima na Internetu i Firewall (zaštitni zid) koji štiti od virusa, hakera i neautorizovanog pristupa.\nKao Internet Edge Firewall (zaštitni zid na ivici) ISA Server predstavlja ulaznu tačku kao i primarnu zaštitnu granicu između interne mreže i interneta (javne i nesigurne mreže). ISA Server je izgrađen tako da ima jednu mrežnu kartu koja je povezana na Internet i drugu mrežnu karticu koja je povezana na internu mrežu. U nekim slučajevima ISA Server 2004 može da ima i treću mrežnu karticu koja je povezana na perimetar mrežu.\nBlokira sav saobraćaj sa Interneta od pristupanja mreži organizacije ( organizations Network) osim u slučajevima kad je saobraćaj eksplicitno dozvoljen. Iz razloga što je ISA Server primarna zaštitna granica, svi komponenti ISA Server Firewall-a su implementirani uključujući višeslojno filterisanje paketa, aplikativno filterisanje i detekcija uljeza.\nISA Server se koristi kad administrator želi da učini određene servere ili servise na internoj mreži pristupačnim za Internet korisnike. Ovakav pristup se konfiguriše tako što administrator objavljuje (publishing) Server ili konfigurisanjem Firewall Access Roles. ISA Server filteriše sve dolazeće zahteve i omogućava prolaz samo onim zahtevima koji su definisani u Access Rules (pravilima pristupa)\nMnoge organizacije implementiraju Back-to-Back Firewall konfiguraciju. U ovoj konfiguraciji, jedan Firewall je direktno povezan na Internet sa jednom mrežnom karticom, dok je druga mrežna karta povezana sa perimetar mrežom. Drugi Firewall ISA Server je povezana sa jednom mrežnom karticom na privatnu internu mrežu a sa drugom karticom na perimetar mrežu. Sav mrežni saobraćaj mora da prođe kroz oba zida i kroz perimetar mrežu da bi došao sa Interneta do interne privatne mreže.\nISA Server 2004 može da se iskoristi da se napravi zaštićeni pristup Exchange Serveru kompanije. Iz razloga što kompjuteri koji rade Exchange Server moraju biti članovi Aktivnog Direktorijuma, neke organizacije izbegavaju da postave Exchange Server u perimetar mreži. ISA Server 2004 može da obezbedi pristup Exchange Serverima koji se nalaze u privatnoj mreži kroz Secure Microsoft Outlook Web Access Publishing, Secure Server Publishing, uključujući spam filterisanje i zaštićeno Exchange RPC Publishing (objavljivanje) za Outlook klijente, i kroz udaljenu proceduru koja se naziva RPC preko HTTP konekcija.\nISA Server 2004 može biti iskorišćen za objavljivanje (publishing) drugih zaštićenih Web sajtova ili Web aplikacija. Ako se Web Server nalazi na privatnoj mreži, ISA može da se konfiguriše da objavljuje (publish)Web Servere na Internet. U ovom slučaju, napredni aplikativni filteri na ISA Serveru mogu da se iskoriste za proveru svog mrežnog saobraćaja koji se šalje Web Serveru koji se nalazi u Privatnoj internoj mreži kompanije.\nISA Server 2004 može da se koristi kao Web Proxy Server & Caching Server u ovom scenariju. U ovom slučaju, svi klijentski zahtevi za resursima na Internetu ili za resursima u perimetar mreži prolaze kroz ISA Server 2004. ISA Server 2004 primenjuje polise organizacije da bi obezbedili siguran pristup Internetu.\nKao treći scenario koji možemo da izgradimo za ISA Server je Branch Office Firewall. U ovom scenariju, ISA Server 2004 može da se iskoristi da zaštitimo Branch Office mrežu od spoljnih opasnosti. Takođe uz pomoć ISA Server 2004 možemo da povežemo mrežu Branch kancelarije sa Main Office (glavnom centralom) koristeći Site-to-Site VPN konekciju.\nZa organizacije koje imaju po nekoliko lokacija, ISA Server može da funkcioniše kao Branch office firewall, u konjukciji sa dodatnim ISA Serverima koji se nalaze na drugim lokacijama. Ako Branch kancelarija ima direktnu konekciju na Internet, ISA Server 2004 može da se konfiguriše kao Internet Edge Firewall za Branch kancelariju, da stiti Branch Office mrežu i takođe možemo da objavimo (publish) Servere i servise na Internetu. Ako Branch kancelarija poseduje samo dodeljenu WAN konekciju (dedicated wan connection) ka drugim kancelarijama i centralama, ISA Server 2004 može da se iskoristi da se objavi server kao što je SharePoint Portal ili lokalni Exchange Server.\nISA Server može da odradi potpunu inspekciju (statefull inspection) i filterisanje aplikativnog sloja (application layer filtering) VPN saobraćaja između lokacija u organizaciji. Ovo može da se iskoristi kad želimo da ograničimo pristup određenim mrežama, da ograničimo određenim udaljenim mrežeama pristup lokalnoj mreži i da osiguramo da samo omogućen mrežni saobraćaj može pristupiti lokalnoj internoj mreži.\nPlaniranje perimetar mreže 1\nPlaniranje perimetar mreže 2\nPlaniranje perimetar mreže 3


Erdogan: Lanac uspeha koji je ostvarila AK Parti u njenoj 20-godišnjoj istoriji nije nastao sam | TRT Srpski\nErdogan: Lanac uspeh...\nErdogan: Lanac uspeha koji je ostvarila AK Parti u njenoj 20-godišnjoj istoriji nije nastao sam\nErdogan je danas govorio na redovnom sastanku zastupnika u parlamentu u ime Stranke pravde i razvoja (AK Parti) u Ankari, a tom prilikom osvrnuo se na aktuelna dešavanja.\n27.10.2021 ~ 24.11.2021\nPredsednik Republike Turske Recep Tayyip Erdogan izjavio je kako je potpisan Memorandum o razumevanju prema kojem Turska dobija 3,157 milijardi dolara od Zelenog klimatskog fonda.\nErdogan je rekao da lanac uspeha koji je ostvarila AK Parti u njezinoj 20-godišnjoj istoriji nije nastao sam.\nNavodeći da se od prvog dana vladavine AK Partije vode stalne rasprave o "režimu", Erdogan je rekao:\n"Prošlo je 20 godina. Vidimo da još uvek ima onih koji pokušavaju jesti hleb iz iste rasprave. Međutim, Turska je u ovom procesu provela mnoge istorijske reforme u demokratiji, ekonomiji, diplomatiji, obrazovanju, zdravstvu. Promenili smo lice zemlje na svakom polju u oblastima sigurnosti, pravde, transporta, energije, industrije".\n"Ovom prilikom želim podeliti s vama radosnu vest da je nedavno potpisan Memorandum o razumevanju oko davanja 3 milijarde 157 miliona dolara iz Zelenog klimatskog fonda našoj zemlji, o čemu se već neko vreme pregovara", rekao je Erdogan.\nTagovi: #aktuelno , #aktuelna zbivanja , #Turska , #Recep Tayyip Erdogan


crvena zvezda ac milan liga evrope arenasport prenos dijego falcineli zlatan ibrahimovic | Sport | Fudbal\nFALĆINELI IMA SAMO JEDNU ŽELJU PRED VELIKI MEČ: Bez Zlatana u Beogradu! 3 Podeli Podeli na facebook Podeli na twitter Podeli na viber Pošalji na mail\nzlatan ibrahimović Dijego Falćineli FK Crvena Zvezda ac milan liga evrope\n18.02.2021. / 18:10\nPustimo Dekija da radi kako misli i smatra da treba. Ako iko poznaje Milan i njihovu igru i mentalitet onda je to upravo ON. Imajmo više poverenja u njega samim tim što je ostavio neizbrisiv trag u Seriji A u TOP KLUBU sa kojim je toliko utakmica odigrao kao TOP klasa da je najmanje zaslužio naše poverenje večeras. Na kraju utakmice ćemo suditi. Do tada puna podrška💪💪💪💪💪\n@Espana-Pikseta 1:2 Hteo sam reći to je najmanje što je zaslužio.\n18.02.2021. / 18:01\nVeliki sam zvezdas ali realno cemu se mi nadamo.Da jedan igrac ne igra.Bolje onda ni da ne igramo evropu,na kraju ce stvarno ispasti da nam je javor merilo.Samo da ne primimo 5 i vise golova neka izgubimo a hocemo sigurno.Ne znam ni da li da gledam.


Diopta Beograd - BIG FASHION Beograd\nPočetna > Optika > Diopta Beograd\nIza nas je više godina uspešnog poslovanja na tržištu vrhunskih optičkih proizvoda.\nNašim kupcima je u svakom trenutku, na raspolaganju visokokvalifikovani kadar koji će im pre svega srdačnim pristupom i stručnim savetima pomoći da za sebe odaberu najkvalitetnije proizvode. Tu smo da informišemo, edukujemo i podsetimo o važnosti brige o očima i dobrog vida svakog dana, jer smatramo da svako ima pravo da nosi kvalitetne, a pristupačne naočare.\n011 40 35 398\nNajstojanje da pratimo najnovije trendove u svetu naočara nam jeste prioritet, ali ne toliko koliko zadovoljstvo i pozitivno iskustvo naših\nSmatramo da je svaki kupac jedinstven i svakom od njih pristupamo sa posebnom pažnjom i posvećenošću.\nZahvaljujući najrazvijenijoj tehnologiji, stakla se izrađuju u roku od najviše 24 sata, u skladu sa željom i potrebom kupca.\nKako stalno težimo razvoju i proširenju ponude i mogućnosti, imamo velike planove u čijem nam ostvarivanju presudnu ulogu igra iskustvo naših novih i


Faktor | Dražen Petrović na završnom evropskom Mastersu za juniore\nPetrović (u sredini) na prestižnom takmičenju\nDražen Petrović na završnom evropskom Mastersu za juniore\n28.09.2018. / 15:16\nTennis Europe Junior Masters održava se 23. put, a ove godine okuplja 32 igračice i igrača iz 14 evropskih zemalja\nBosanskohercegovački teniser Dražen Petrović igrat će na završnom Masters turniru Tennis Europe 6. i 7. oktobra u italijanskoj Kalabriji.\n- Ne mogu opisati koliko sam sretan, ovo je veliki sportski izazov - kazao je Petrović.\nNapominje da je veliku podršku imao od svojih roditelja, trenera Bojana Mičića, kluba Olimp 2000 Prnjavor, čiji je član, kao i Teniskog saveza BiH.\nJuniorski reprezentativac BiH izborio je plasman među osam najboljih evropskih juniora do 16 godina zahvaljujući sjajnim ovogodišnjim rezultatima. Između ostalog, pobijedio je u Zenici i Velom Lošinju, te bio finalista na još tri turnira. Ukupno je odigrao 38 zvaničnih mečeva, a zabilježio 28 pobjeda.\n- Dražen je bio finalista turnira u Sarajevu, a na inicijativu TSBiH pokrovitelji iz Barcelone podržali su ga u nastojanju da dođe i do glavnog cilja, učešća na Mastersu, zbog čega smo kao organizatori izuzetno sretni i ponosni - kazala je direktorica teniskog turnira Open RTC Barcelona 1899 - Sarajevo 2018, održanog u augustu, Zehra Obarčanin, saopćeno je iz TSBiH.\nDirektor TSBiH Senad Hadžimešić ističe da prvi put nakon četiri godine BiH ima svog predstavnika na završnom Mastersu za juniore, te da je Teniski savez osigurao sve uvjete za odlazak Petrovića na to prestižno takmičenje.\nIz TSBiH podsjećaju da su 2014. godine na ovom turniru boje BiH branili Adela Joldić, Sanin Zukić, te Nefisa Berberović, sadašnja članica Fed Cup reprezentacije BiH.\nTennis Europe Junior Masters održava se 23. put, a ove godine okuplja 32 igračice i igrača iz 14 evropskih zemalja, u kategorijama do 14 i 16 godina, navodi se u saopćenju.\nTenisDražen PetrovićTennis Europe Junior Masters


NM Slika dana - 24.09.2014 - Dani Teodora Pavlovića - Godina jubileja\nNovoMiloševačka Slika dana - 24.09.2014\nOpis: 210 godina od rođenja Teodora Pavlovića, 160 godina od njegove smrti i 15 godina trajanja manifestacije Dani Teodora Pavlovića biće obeleženi 25. septembra u Matici srpskoj.\nU programu učestvuju doc. dr Đorđe Đurić, generalni sekretar Matice srpske, Radoslav Petković, pokrajinski podsekretar za kulturu, Saša Šućurović, predsednik Opštine Novi Bečej, dr Mirjana Brković, upravnica Univerzitetske biblioteke u Novom Sadu, prof. dr Srđan Šljukić, Radovan Vlahović, direktor Banatskog kulturnog centra, Miodrag Petrović, glumac, prvak Srpskog narodnog pozorišta, solisti Beogradske opere Ljubomir Popović i Dragana Popović uz pratnju pijaniste Milana Šumenkovića. Akademiku Vasiliju Krestiću biće uručene Nagrade Teodor Pavlović za najbolju knjigu i za životno delo. Osim Povelja, laureatu će biti uručena i umetnička slika, rad Ane Vidmar, akademske slikarke iz Slovenije.\nU predgovoru monografiji, priređivač Radovan Vlahović kaže: "Tokom četrnaest godina, kroz manifestaciju Dani Teodora Pavlovića prošlo je na stotine učesnika u raznorodnim programima, kao i veliki broj publike koja je pratila manifestaciju. Za sve ove godina koliko traje manifestacija, radovalo bi me da smo makar delić duga Teodoru Pavloviću i njegovom delu odužili, a ovu knjigu kao podsetnik ostavljamo u amanet pokolenjima koja dolaze u vremenima budućim."\n- kompoziciju Dositejeva staza, Miroljuba Aranđelovića Rasinskog, izvode solisti Beogradske opere: Ljubomir Popović - tenor, i Dragana Popović - mecosopran, uz pratnju pijaniste Milana Šumenkovića\n- Pesmu Gavrila Principa, autora Miloša Raičkovića izvode Ljubomir Popović, Dragana Popović i Milan Šumenković\n- dr Mirjana Brković, upravnica Univerzitetske biblioteke u Novom Sadu, govori u ime žirija za dodelu Nagrada Teodor Pavlović\n- kompoziciju Sve dok je tvoga blagog oka, Stanislava Biničkog izvode Ljubomir Popović, Dragana Popović i Milan Šumenković


Ugovor o saradnji Informatike AD i Visoke poslovne škole | Visoka poslovna škola Kruševac - „Prof. dr Radomir Bojković”\nUgovor o saradnji Informatike AD i Visoke poslovne škole\nUgovor o saradnji Vrnjačkih termi i Visoke poslovne škole\nUgovor o saradnji između Saveza samostalnih sindikata Srbije i Visoke poslovne škole\nUgovor o poslovno tehničkoj saradnji potpisale su Informatika A.D. iz Beograda i Visoka poslovna škola „Prof. dr Radomir Bojković“.\nPreduzeće Informatika ima tradiciju dugu 45 godina u oblasti informatičkog inženjeringa na teritoriji cele Srbije i regiona. U svom dosadašnjem poslovanju, Informatika je sarađivala sa nekoliko stotina preduzeća različitih delatnosti iz zemlje i regiona.\nVisoka poslovna škola „Prof. dr Radomir Bojković“, počela je sa radom 1993. godine, a ove godine upisuje 29 generaciju studenata.\n„Ugovor sa Informatikom AD potpisan je radi uspostavljanja saradnje u realizaciji stručne prakse kao vida organizovane pripreme studenata za primenu stečenih teorijskih i savladavanje poslovnih veština u praksi. Ukratko, cilj ovog ugovora je spoj teorije i prakse“, reči su Mirjane Stevanović, direktorke škole.\nVisoka poslovna škola „Prof. dr Radomir Bojković“ upisuje studente na četiri studijska programa: menadžment, ekonomija, turizam i ugostiteljstvo i poslovna informatika. Pravo upisa imaju kandidati sa završenom srednjom školom, u trogodišnjem i četvorogodišnjem trajanju.


MOBIL AUTO TV – BG Car Show 2018 – Hyundai i Ford | Mobil Public\nMOBIL AUTO TV – BG Car Show 2018 – Hyundai i Ford\nMar. 29 Aktuelnosti, Domaće Tržište, Mobil Auto TV\nModel Hyundai I30 N je prvi automobil visokih performansi Hyundai Motor Company, iz N palete modela , inspirisan automobilskim sportom. Na štandu u hali 1 bilo je izloženo 11 automobila iz aktuelne Ford ponude: Focus, C-MAX, S-MAX, Kuga, Ranger, Mondeo, Edge, EcoSport i, prvi put pred širokim auditorijumom, nova generacija evropskog bestselera u klasi malih automobila – Fiesta.\nTags: bg car show 2018, ford, grand motors, hyundai, i30n, mobil auto tv, tucson\n← Nova Ford Fiesta za samo 246 evra!\nNa sajmu automobila i motocikala u Beogradu 132.525 posetilaca →


Šta biste sve mogli kada biste znali kako posluje vaša konkurencija? Koliko bi najveća baza poslovnih podataka u BiH uticala na proširenje vašeg poslovanja? Da li želite u svakom trenutku da znate sa kime poslujete?\nCompanyWall business, poslovna platforma za provjeru najznačajnijih financijskih podataka, prepoznaje potrebe tržišta i odgovara na njih sa ciljem maksimalnog olakšanja poslovanja za sve privredne subjekte na teritoriji Bosne i Hercegovine.\nPosjetite nas za sve aktuelne ekonomske i financijske vesti na društvenim mrežama:\nAdresa: Marije Bursać 5, 78000 Banja Luka


EU omogućava oslobađanje od PDV-a pri nabavci vakcina - Biznis i Finansije\nHome\tVestiPolitika i društvo\tEU omogućava oslobađanje od PDV-a pri nabavci vakcina\nEU omogućava oslobađanje od PDV-a pri nabavci vakcina\nby bifadmin 9. decembra 2020.\nEU je usvojila predlog da se na njenoj teritoriji oslobode plaćanja PDV-a sve bolnice, ordinacije i pojedinci koji žele da kupe vakcinu i testove za korona virus.\nSamim tim će nabavka vakcina i testova pojeftiniti, što znači da će članice Unije moći da priušte masovniju zaštitu od korona virusa. Svaka od ovih država će naime dobiti mogućnost da aplicira ili za umanjenje poreza na dodatu vrednost ili za ukidanje istog na pomenutu medicinsku opremu.\nIzuzimanje od plaćanja PDV-a je ipak samo privremena mera, koja će važiti do kraja 2022. godine ili dok regulator ne odluči drugačije.\nFoto: Gedesby1989, Pixabay\nBrendovi koji su osvojili srca potrošača tokom pandemije\nPrerađivačka industrija u novembru lošije poslovala nego u oktobru\nKolika će vam biti plata ako morate na...


Institut za transfuziju krvi pozvao je građane da i ove nedelje daju krv, što mogu da učine u prostorijama ove ustanove u Svetog Save 39, radnim danom od 7 do 19 i subotom i praznicima od 8 do 15 sati\n18. Jan 0\nZimska kampanja je u toku, tako da će se danas transfuziološki autobus nalaziti ispred opštine Zvezdara od 11 do 16 časova, a u utorak, 19. januara, u istom vremenskom periodu kod starog Merkatora u Novom Beogradu i ispred Doma zdravlja u Požeškoj ulici na Banovom brdu.\nU sredu, 20. januara, krv se može dati u naselju Stepa Stepanović, od 11 do 16 sati, kao i na Zvezdari, JKP „Gradska čistoća”, od 9 do 14 sati i u Policijskoj upravi za Grad Beograd na Paliluli u istom vremenskom periodu.\nU četvrtak, 21. januara, akcija je organizovana u Novom Beogradu, Dom zdravlja „Novi Beograd“, ulica Maršala Tolbuhina 30, od 11 do 15 sati, kao i na Starom gradu, direkcija GSP „Beograd”, od 9 do 14 časova.\nU petak, 22. januara, krv se može dati u Novom Beogradu, „Džambo Supervero”, od 11 do 16 časova, i u isto vreme na Čukarici, „Ada mol”. Akcije su organizovane i tokom sledećeg vikenda, i to u subotu, 23. januara, ispred novobeogradskog „Imo autlet centra” od 11 do 16 časova i na Vidikovcu ispred Crkve svetog preobraženja Gospodnjeg od 9 do 14 časova.\nU nedelju, 24. januara, krv se može dati u transfuziološkom autobusu u „Zemun parku” od 12 do 16 sati.\n-Uvek je pravo vreme da učinite prvi korak. Postanite davalac krvi. Pridružite se zajedničkoj borbi za život, kažu iz Instituta za transfuziju krvi Srbije.


Kako da budeš fantazija svakog muškarca – Opustise.rs\nNaslovna / Ljubav i Sex / Kako da budeš fantazija svakog muškarca\n14. oktobra 2015. Autor: Mondo Foto: YouTube\nVrlo lako zapravo, samo prati ove savete!\nStavi mu do znanja da ćeš razumeti ako jedno veče ne može da dođe kod tebe ili ne možete da se vidite. Ne zvocaj mu baš uvek kada zakasni, reci mu da razumeš kada je umoran zbog posla… Nateraj sebe, ako nisi baš takva, a on će ti uzvratiti.\nUkoliko imaš stav u vezi sa nekom temom, nemoj da se plašiš da ga izneseš. S druge strane, nije dobro da budeš „sveznalica“. Takođe, budi spremna da saslušaš druge, pre svega svog muškarca i da se na kraju, ako je tako, složite da se ne slažete baš oko svega.\nAko te on izvede na večeru, nema razloga da ne prekršiš dijetu – većina muškaraca ceni ženu koja uživa u hrani. Isto se odnosi i na alkohol – može biti zabavno kada vas malo „uhvati“, ali baš. baš malo. Pijane žene nisu seksi. Na kraju krajeva, želiš da se sećaš narednog dana kako si se dobro provela.\nPriča o seksu može biti skoro jednako dobra kao i sam čin. Nemoj da se stidiš da pokažeš da voliš seks, da znaš šta želiš. Ne zaboravi da mu kažeš da si mislila na njega dok si se tuširala, ili mu pošalji „bezobraznu“ sms poruku kada se najmanje nada.\nSamopouzdanje može da bude pravi afrodizijak, pa kada žena preuzme „kormilo“ u krevetu, to može biti ostvarenje sna muškarca.\n← Prethodna vest Muškarcima je ovo ubedljivo najdraža poza u seksu\nSledeća vest → Seksualno rumenilo


Apple iznenadio posetioce konferencije WWDC video efektima | PC Press\n10. juni 2009. 19. juli 2017. Bojan Stanojević\nTagovi: App Store, Apple, Quartz Composer, WWDC\n← AMD popravlja pozicije na tržištu procesora\nUrban BUG, Exit i Balkan Connection ponovo najbolji u jugoistočnoj Evropi →


„Većina orangutana jednostavno ugine od gladi kada se njihovo stanište uništi“, kaže Disilets. S obzirom na to da žive u gustim tropskim šumama, većinu vremena provode na drveću i hrane se biljnom hranom. Kada dođe do većeg devastiranja njihovog staništa oni ostaju bez hrane. Takođe, neki orangutani u potrazi za hranom uništavaju zasade mladih palmi u nadi da će doći do mekog unutrašnjeg dela koji jedu kako bi se prehranili. Zbog toga ih lokalni poljoprivrednici smatraju štetočinama.\nU Maleziji i Indoneziji je zakonom zabranjeno loviti, zlostavljati I ubijati orangutane, ali se to ipak dešava na plantažama palminog ulja.\n“Napadi na orangutane su često veoma brutalni”, navodi Disilets. Osim što ih fizički povređuju i ubijaju, ladunčad koja prežive uglavnom završavaju u ilegalnoj trgovini divljim životinjama. Više od 1200 orangutana je pak zbrinjeno u konzervacionim centrima na Borneu I Sumatri. Inače neuhvatljiva životinja, postaje lak plen ukoliko se neke od šuma na tom području otvore za za lov. Smatra se da je lov zbog njihovog mesa ili za ilegalnu trgovinu orangutanima značajan faktor u smanjenju populacije orangutana. To je veliki gubitak za ekosistem. Mnoga šumska područja kada se pretvore u plantaže palminog ulja, imaju močvarno i tresetno zemljište. Kada se ono isuši, treset počne da se raspada pri čemu se emituje ugljen dioksid.\nStudija o emisiji gasova staklene bašte je pokazala da je između 2000. i 2012. godine , emisija ugljen dioksida u atmosferu kao posledica širenja plantaža palminog ulja u Indoneziji, dostigla cifru od čak 5,2\nmiliona tona godišnje.\nKretanje ka održivosti\nViše od jedne decenije fokus organizacija i fondova za zaštitu životne sredine ( World Wildlife Fund, Rainforest Action Network, Greenpeace ) je na promovisanju održivog razvoja. Zalažu se za prelazak na održivu proizvodnju palminog ulja koja ni na koji način neće ugroziti prirodni ekosistem. Jedan od osnovnih koncepata ekonomije prirodnih resursa i životne sredine jeste koncept održivosti, ili održivog razvoja. Uprkos različitim interpretacijama koje se u literaturi mogu naći, ovom konceptu danas pripada centralno mesto u razmatranju dugoročne perspektive opstanka i napretka čovečanstva. Održivi razvoj se javlja kao suštinski preduslov ali i krajnji cilj efikasne organizacije brojnih ljudskih aktivnosti na Zemlji.\nKo je ko u globalnoj industriji proizvodnje palminog ulja\nU decembru 2013. najveća kompanija za proizvodnju palminog ulja Wilmar International, koja kontroliše više od 45 odsto svetske trgovine ovim uljem, posvetila se politici ekološki održive proizvodnje. U martu, drugi po redu gigant u proizvodnji palminog ulja, Golden Agri-Resources, posvetio se proširivanju održive politike koju je od 2011. primenjivao isključivo na svoj lanac snabdevanja. Zaista, kupci najavljuju slične politike: Hershey u decembru; L'Oréal u januaru; Kellogg's u februaru; Colgate, Palmolive , General Mills, I Mars u martu; Procter & Gamble u aprilu; Johnson & Johnson i PepsiCo u maju; Kao Group u junu; J.M. Smucker i poljoprivredni gigant Cargill u julu; upakovana hrana leviathan ConAgra u avgustu; Dunkin' Brands I Krispy Kreme Doughnuts u septembru. I pored činjenice da se kompanije u svom poslovanju vode isključivo korporativnim interesima, čelni ljudi uviđaju korist prelaska na održivu politiku jer se njome povećava efikasnost i bolji su sistemi upravljanja.\n19.septembra je pet velikih proizvođača palminog ulja - Sime Darby, Asian Agri, IOI Corporation, Kuala Lumpur Kepong, i Musim Mas – najavilo moratorijum na krčenje šuma koji će postati praksa u budućnosti.\nKompanije su na jednoj strani pod pritiskom potrošača da pređu na politiku održivosti, a na drugoj strani ih pritiskaju njihovi dobaljači. Pored očiglednog napretka u ostvarivanju politike održivosti na ovom polju, još uvek ima dosta nezavršenog posla. Potrebno je postavljanje strožijih rokova za realizaciju principa održivosti kao i za njihovu verifikaciju. Posvećenost kompanije Wilmar International's neće stupiti na snagu do kraja 2015.godine , kod ostalih kompanija I kasnije.\n“Dok se krećemo u dobrom pravcu, đavo je u detaljima”, kaže Rik Cimerman, izvršni director Orangutan Outreach. Iako je optimističan, Rik Cimerman kaže da bi još dosta trebalo uraditi na efikasnijim zakonskim rešenjima i povećanju transparentnosti podataka. Obaveze kompanija takođe bi trebalo da budu proširene.\nPolitika Dunkin' Brands' pokriva svoje održivo delovanje samo na prostoru SAD-a, ali ne i u drugim državama. Druge velike kompanije pak , naročito u prehrambenoj industriji, ili nemaju usvojenu politiku održivosti ili imaju veoma slabu. Neka šumska staništa od značaja za orangutane - u delovima Sumatre nisu pokrivena ovim obavezama. Preduzeća u tome često ometaju lokalne samouprave. One se okreću ekološki neodgovornijim kompanijama jer u tome vide svoj veći ekonomski interes ne obazirući se na zaštitu životne sredine I ugroženih vrsta.\nInsistiranje na smanjenju seče šuma jeste pozitivan korak, i dalje bi ključnu ulogu trebalo da imaju nevladine organizacije i potrošači koji će u javnosti vršiti pritisak na kompanije da se pridržavaju principa\nodrživog razvoja. Poluga javnosti je bitna jer bi se na taj način efikasno kontrolisale kompanije koje ne ispunjavaju svoja obećanja pozivanjem na odgovornost.\nOvim pristupom u rešavanju ekoloških problema može se smanjiti seča šuma što će direktno dovesti do očuvanja ugrožene populacije orangutana. Korporativno krčenje šuma predstavlja veliku opasnost za životnu sredinu i biodiverzitet u celini.


Bogojavljenje: Na jezeru Gazivode 57 plivača pliva za Časni krst | Građanska stranica\nBogojavljenje: Na jezeru Gazivode 57 plivača pliva za Časni krst\nPonedeljak 18. januar 2016, 10:28\nTradicionalno plivanje za Časni krst organizovaće se sutra na Bogojavljenje na jezeru Gazivode. U sutrašnjem plivanju učestvovaće 57 plivača, potvrdio je za KoSSev sveštenik Milan Vasić. Plivanje na jezeru Gazivode organizuje crkvena opština Duboki Potok u saradnji sa kulturnim centrom "Stari Kolašin", a uz blagoslov Eparhije raško-prizrenske. Pravoslavni vernici danas obeležavaju Krstovdan koji prethodi Bogojavljanju. Od sutra se očekuju temperature i do minus deset. Severno Kosovo prekriveno je debelim snegom, pa će ova zimsko vreme dati i posebnu draž plivačima ali i posmatračima.\n"Ove godine ćemo imati 57 plivača. Možda bude i više, ali toliko imamo zvanično prijavljenih. Takođe, i ove godine pliva devojka Jelena Milosavljević iz Beča. Ona je jedini ženski plivač, a specijalno za ovu priliku svake godine dolazi iz Beča," kazao je Vasić.\nPlivanje za bogojavljenski krst počinje u 13 časova, a samom činu plivanja prethodi Vodosvećenje koje će obaviti episkop raško-prizrenski Teodosije, uz sasluženje sveštenstva.\nSvi učesnici dobiće flašu dečanskog vina - dar vladike Teodosija. A pobednik će, kao i svake godine, dobiti časni krst do koga će doplivati, zatim srebrni dukat sa likom Svetog Vasilija Ostroškog, darodavca zlatare "Ana" iz Kosovske Mitrovice. Opština Zubin Potok će, takođe, pobedniku uručiti i novčanu nagradu u iznosu od 10.000 dinara.\nProšle godine je prvi do Časnog krsta doplivao Mileta Pitulić iz Kosovske Mitrovice.\nPlivanje za časni krst se tradicionalno organizuje na veliki hrišćanski praznik Bogojavljenje, 19. januara. Bogojavljenje je jedan od petnaest najvećih hrišćanskih praznika. Bogojavljenje slavi otkrovenje Boga Sina kao ovaploćenog u Isusu Hristu. Veruje se da se na taj dan, u ponoć, otvaraju nebesa i da se tada svaka želja može ispuniti. Bogojavljanjem se završava božićno svetkovanje.\nDan pre Bogojavljenja slavi se krštenje Isusovo - Krstovdan, koje je obavio Jovan Krstitelj u reci Jordan i kojim se obeležava objava svetu da je on Sin božji.\nPo hrišćanskom verovanju, 30. godine naše ere, Isus Hristos je kao drvodelja živeo sa svojom majkom Marijom i njenim mužem Josifom. U svojoj tridesetoj godini, pozvao je Jovana Preteču da ga krsti u reci Jordan. Po Bibliji, odmah po krštenju, a ono je obavljeno tri puta porinjanjem u vodu, otvorilo se nebo i začuo se glas Boga Oca koji je objavio da je Isus sin njegov, a tada je na rame Isusa sleteo Sveti Duh u obličju goluba. Ovim krštenjem Isus je označio početak svoje misije i propovedi.


Srebrenica: Javni poziv za dodjelu plastenika ili folije za plastenike uz sufinansiranje - infoBirač\nJavni poziv za dodjelu plastenika ili folije za plastenike uz sufinansiranje\nIz opštine Srebrenica su pozvali poljoprivredne proizvođače sa područja ove lokalne zajednice da se prijave na Javni poziv za dodjelu plastenika dimenzija 3,5m x 9m x 2m ili folije za plastenik (maksimalna površina plastenika do 50 m2).\nPravo na učešće po ovom Javnom pozivu imaju socijalno – materijalno ugrožene osobe, mlade osobe ili uži članovi njihovih porodica sa područja opštine Srebrenica koje posjeduju vlastito poljoprivredno zemljište ili zemljište koje su uzeli u zakup u neposrednoj blizini stambenog objekta u kojem stanuju.\nRok za podnošenje zahtjeva je 11. septembar 2020. godine.\nCijeli tekst javnog poziva pogledajte na linku: JAVNI POZIV – PLASTENICI I FOLIJE ZA PLASTENIKE, a apikantima je dostupan i PRIJAVNI OBRAZAC koji trebaju popuniti i dostaviti na na adresu Opštine Srebrenica (Šalter sala) – Srebreničkog odreda b.b., 75430 Srebrenica, Mjesna kancelarija Skelani ili preporučeno poštom sa naznakom “Ne otvaraj – Prijava na javni poziv za dodjelu plastenika i folije za plastenike uz sufinansiranje u 2020. godini”.\nObrasci zahtjeva se mogu podići i u šalter sali opštine Srebrenica i Mjesnoj kancelariji u Skelanima od 08 do 16 h.\nSve dodatne informacije mogu se dobiti na telefon broj: 056/445-539 ili u Mjesnoj kancelariji u Skelanima na telefon broj: 056/471-122.\nTurci otkrili velike rezerve gasa


[es] - Crko wan i lan port na routeru.\nCrko wan i lan port na routeru.\n[es] :: Wireless :: Crko wan i lan port na routeru.\nCrko wan i lan port na routeru. 13.06.2011. u 10:00 - pre 123 meseci\nUsljed jakog nevremena pracenog grmljavinom na jednom\ndijelu mreze doslo je do ostecenja routera (tp-link tl-wr543g)\nPregorila su 3 porta i to:\n- LAN port (1)\n- LAN port (2)\n..samo rade LAN port 3 i 4.\nDal postoji neko rjesenje da se popravi taj dio elektronike od ta tri porta, s tim da mi je WAN port najbitniji..\nJel iko imao slican slucaj sa ovim routerom ili nekim drugim, ako moze da napisete ovdje svoja iskustva..\nRe: Crko wan i lan port na routeru. 13.06.2011. u 10:15 - pre 123 meseci\nNe znam da li bi se iko hvatao lemilice za ruter koji nov sa 2 godine garancije košta 21€.\nRe: Crko wan i lan port na routeru. 13.06.2011. u 10:25 - pre 123 meseci\ni da mozes da ga popravis cena poravke bi bila bilizu novog uredjaja..bolje uzmes nov uredjaj i neku zastitu TL-ANT24SP - Surge Protector 2,4GHz naj jeftinija je kosta 12 eura..ili iskljuci uredjaje kada grmi.\nRe: Crko wan i lan port na routeru. 13.06.2011. u 12:15 - pre 123 meseci\nMislio sam ako je neki otpornik ili neka dioda crkla to i ne bi bila skupa popravka ali ako je puno novca onda bolje nista ne zezat vec kupit drugi uredjaj i rijeseno :)\nInace taj "surge protector" treba da nabavim i nikako sve sam rastezao s tim i evo sad mi rikno uredjaj i sad trebam nabavit i jedan i drugi.. :)\nRe: Crko wan i lan port na routeru. 13.06.2011. u 14:41 - pre 123 meseci\nMožda i jeste crkla samo neka dioda ali će majstor za ruke da uzme recimo 20€ i onda je sve bzvz. Osim ako nemaš nekog zaludnog majstora koji voli da se igra a ne naplati. ;)\nRe: Crko wan i lan port na routeru. 14.06.2011. u 08:37 - pre 123 meseci\nBrat mi je zaludjen sa elektronikom :) ali ne bih ga opterecavao ako nebude neophodno, prvo bih sam volio da nesto pokusam rijesiti a ako nebude islo onda bih i njega ukljucio.. zato mi je trebao neki putokaz sta prvo treba da pogledam na ploci routera. Inace sto se lemljenja tice i poznavanja poluprovodnickih elemenata tu mi nije nista strano..\nU svakom slucaju sve sto moze da se popravi treba popravit , naravno ako nije neisplativa popravka.\nKupio sam drugi router i zamijenio njegovo mjesto s tim novim..\n[Ovu poruku je menjao bojan.javorac dana 14.06.2011. u 12:39 GMT+1]\nRe: Crko wan i lan port na routeru. 06.07.2011. u 12:17 - pre 122 meseci\nBacio sam router u smece i kupio novi , problem rijesen.\nRe: Crko wan i lan port na routeru. 06.07.2011. u 18:30 - pre 122 meseci\nevo nesto vezano za temu :)\nDSC05293 (Medium).JPG - 57.42k\nRe: Crko wan i lan port na routeru. 06.07.2011. u 20:37 - pre 122 meseci\nUff,ovo je stravicno.\nOvo je ili neuspeli pokusaj POE kroz mrezni kabal ili je pokusao da spoji termo pec preko lan kabla.\nMada je najverovatnije grom u pitanju.\nRe: Crko wan i lan port na routeru. 12.07.2011. u 12:49 - pre 122 meseci\nNedaj boze nikom ovakve proboje struje na mrezi :)\n21.12.2010. i wan i lan port na isti switch\nRegistrovani: 11 ( Living Light, vjova, SlobaBgd, DUSKEZ, Java Beograd, Shadowed, calexx, bojanum, Ivan Dimkovic, EmaXX, Mikis1011 )


ZNATE LI ODAKLE POTIČE NAZIV "RESAVSKA ŠKOLA"? Nastala je u velelepnom srpskom manastiru koji ima JEDANAEST KULA | INFO PRES\nNaslovna DRUŠTVO ZNATE LI ODAKLE POTIČE NAZIV “RESAVSKA ŠKOLA”? Nastala je u velelepnom srpskom...\nZNATE LI ODAKLE POTIČE NAZIV “RESAVSKA ŠKOLA”? Nastala je u velelepnom srpskom manastiru koji ima JEDANAEST KULA\nČini se da nijedan manastirski kompleks u Srbiji nije tako pažljivo građen\nJedan od najzanimljivijih, ali svakako i najznačajnijih predstavnika moravske škole srpske srednjevekovne arhitekture se nalazi na teritoriji opštine Despotovac i pod zaštitom je Republike Srbije kao spomenik kulture od izuzetnog značaja.\nManastir Manasija koji se takođe naziva i manastir Resava je oko 30 kilometara udaljen od auto-puta koji spaja Beograd i Niš.\nZadužbina srpskog despota\nČini se da nijedan manastirski kompleks u Srbiji nije tako pažljivo građen kao što je to Manasija. Punih 11 godina početkom 15. veka je trajala gradnja ove svetinje, čija je glavna crkva posvećena Svetoj Trojici.\nOno što manastir Resavu ili Manasiju čini posebno interesantnim jeste okruženje, ali i činjenica da je ograđen visokim odbrambenim bedemima.\nU okviru manastirskog kompleksa se, osim glavne crkve nalazila i manastirska trpezarija, a tu je i čak 11 kula, koje su sve manje-više istovetnih dimenzija i izgleda.\nJedini izuzetak je takozvana Despotova kula, koja je zapravo i najjača među svima, te se karakteriše kao donžon kula. U pitanju je termin, koji se u srpskoj srednjevekovnoj arhitekturi koristio upravo za kule koje su smatrane poslednjom odbranom određenog utvrđenja. U ovom slučaju manastira Resave.\nSrpski despot Stefan Lazarević je prema svedočenju njegovog biografa, Konstantina Filozofa dugo tražio mesto na kom će podići svoju zadužbinu.\nNišta bez Resavske škole\nPojam resavska škola se ustalio ranije u našem jeziku kao sinonim za učenike koji su bili skloni prepisivanju na testovima.\nMeđutim, da nije bilo prave Resavske škole, koju je u svojoj zadužbini organizovao upravo despot Stefan, mnoge značajne knjige ne bi bile sačuvane.\nOn je, naime, u manastir Manasiju doveo učene monahe i organizovao svojevrsnu prepisivačku delatnost.\nDalja istorija manastira\nNedugo nakon smrti ktitora, a nakon pada Smedereva 1438. godine, Manasija pada u turske ruke, ali je šest godina kasnije, despot Đurađ Branković ipak uspeo da je povrati.\nIpak, nakon njegove smrti su turske snage 1458. godine zauzele Manasiju, koja im je bila interesantna najpre zbog odličnog položaja.\nKako je nedugo pre toga manastir stradao u požaru, postoje indicije da su upravo turski osvajači radili na njegovoj obnovi, budući da je tu boravio i turski zapovednik utvrđenja, u čijoj pratnji se prema popisu stanovništva iz 1476/78. godine nalazilo 70-oro ljudi, ali i 14 majstora, uglavnom zidara i klesara. Prema podacima iz istog popisa se vidi i prisustvo dvojice kaluđera u manastiru.\nVremenom se broj turskih vojnika smanjio, a stanovnici obližnjeg sela Orašje su vodili brigu o Resavi.\nPočetkom 16. veka je na mestu srpskog srednjevekovnog manastira postojala islamska bogomolja.\nNa kratko, u drugoj polovini 17. veka, Resavu zauzimaju austrijske snage, a kasnije opet pada u turske ruke, da bi se odredbama Požarevačkog mira, prostor na kome se nalazi manastir našao ipak u austrijskim rukama. Upravo u to vreme počinju nešto intenzivniji radovi na obnovi ove svetinje.\nMonasi se u Manasiju vraćaju u vreme izbijanja Prvog srpskog ustanka, a u doba kneza Miloša Obrenovića se značajnije radilo na obnovi manastira.\nOd 1954. godine manastir Resava funkcioniše kao ženski manastir.\nSledeći tekstPRIPREMITE RUKAVICE I SANKE: Od sutra počinju padavine, poznato i gde će u Srbiji zabeleti sneg


Održana sednica Grupacije proizvođača i prerađivača lekovitog, aromatičnog i začinskog bilja - PKS-RPK Novi Sad\nOdržana sednica Grupacije proizvođača i prerađivača lekovitog, aromatičnog i začinskog bilja\nU Regionalnoj privrednoj komori Južnobačkog upravnog okruga, dana 15. marta 2017. godine održana je sednica Grupacije proizvođača i prerađivača lekovitog, aromatičnog i začinskog bilja.\nDirektor Sektora za poljoprivredu, g-din Žarko Galetin je istakao značaj održavanja Grupacije proizvođača i prerađivača lekovitog, aromatičnog i začinskog bilja i upoznao prisutne o ulozi Privredne komore Srbije kao institucije u prepoznavanju problema kao i predloga proizvođača za pokretanje inicijativa za rešavanje istih kod nadležnih ministarstava.\nSednicom je predsedavao g-din Veljko Jovanović, sekretar Udruženja za biljnu proizvodnju i rukovodilac Centra za organsku proizvodnju. Naglasio je da je došlo do rekonstrukcije komorskog sistema. Prisutne je informisao o promenama u organizaciji rada i funkcionisanja unutar Privredne komore Srbije. Jedna od bitnih promena organizacije članova u PKS je da su predsednik i zamenika predsednika Grupacije članovi Odbora Udruženja za biljnu proizvodnju. Pravilnikom o radu grupacije udruženja Privredne komore Srbije daje se mogućnost osnivanja Odbora grupacije, ukoliko grupacija broji više od 15 članova. Takođe je informisao prisutne i o osnivanju Pravno-političkog odeljenja koje, pored stručnih službi udruženja priprema kvartalnu analizu propisa koju dostavlja Vladi Republike Srbije, kao i da sve inicijative koje se dostavljaju nadležnim dražavnim organima takođe se pripremaju u saradnji sa ovim odeljenjem.\nG-din Mirko Oluški iz kompanije Macval tea d.o.o. iz Novog Sada je predložen za predsednika, a za zamenika predsednika Grupacije g-din Slavoljub Tasić iz Instituta za proučavanje lekovitog bilja „Dr Josif Pančić“. Predlozi su dati na glasanje i jednoglasno su se svi prisutni složili sa gore navedenim predlogom za imenovanje novog predsednika i zamenika predsednika Grupacije.\nSlavica Stevanetić, samostalni savetnik u Udruženju sa biljnu proizvodnju PKS je održala prezentaciju na temu „Prednosti i perspektive proizvodnje lekovitog bilja u Srbiji“ i istakla da su lekovite biljke jedne od ekonomski najznačajnijih u flori Srbije. Veliko bogatstvo naše zemlje omogućava njihovu eksploataciju, ali istovremeno nameće i potrebu njihove zaštite od neracionalnog iskorišćavanja. Ona je navela podatak da je u 2016. godini ukupna spoljnotrgovinska razmena lekovitog, aromatičnog i začinskog bilja ostvarena u vrednosti od 27,3 mil. USD (6.236 t), od čega izvoz ovih proizvoda iznosi 16,3 mil.USD (2.974 t), a uvoz blizu 11,0 mil. USD (3262 t). U odnosu na 2015. godinu vrednost spoljnotrgovinske razmene je povećana za 5%. Najznačniji spoljnotrgovinski partneri Srbije u trgovini lekovitog, aromatičnog i začinskog bilja su zemlje EU i zemlje CEFTA regiona na koje se odnosi preko 67% ukupne razmene ovih proizvoda.\nDiskutovalo se i o formiranju sekcija i tom prilikom dati su sledeći predlozi o formiranju sekcija:\nSekcija za gajeno lekovito bilje da se oformi pri RPK Pančevo;\nSekcija za samoniklo i gajeno lekovito bilje sa formiranjem u RPK Niš;\nSekcija za samoniklo lekovito sa formiranjem u RPK Zaječar.\nProblemi koji najviše muče ovu branšu su:\nUvođenje subvencija kod plantažnog gajenja lekovitog, aromatičnog i začinskog bilja;\nUtvrđivanje realne visine takse kao i rokovi za njeno plaćanje;\nOmogućavanje ubiranja lekovitog bilja sa sopstvenog imanja;\nSkraćivanje rokova za dobijanje dozvola.\nRegistracija domena, žiga i alternativno rešavanje sporova\nNakon četiri godine održavanja konferencije „Intelektualna svojina i Internet“ na Pravnom fakultetu u Beogradu, Fondacija „Registar nacionalnog internet domena…\nPočeo aprilski Kurs za sertifikovanog samostalnog knjigovođu\nU Regionalnoj privrednoj komori Novi Sad počeo je 17. po redu “Kurs za sertifikovanog samostalnog knjigovođu” uz praktičan rad…


Špirić-Dodik: Realizirati sve aktivnosti u BiH koje su u skladu sa ustavom - Klix.ba\nŠpirić-Dodik: Realizirati sve aktivnosti u BiH koje su u skladu sa ustavom\n27.8.2007. u 17:10\nPredsjedavajući Vijeća ministara BiH Nikola Špirić i premijer RS-a Milorad Dodik saglasili su se tokom razgovora u Banjoj Luci da sve aktivnosti u BiH koje su u skladu sa ustavom moraju biti realizirane, te dali podršku projektima koji ne znače negaciju unutrašnjeg uređenja BiH. Dogovoreno je da će svi ministri Vlade RS-a svaki ponedjeljak biti na raspolaganju ministrima Vijeća ministara za koordinaciju o važnim pitanjima, a Špirić je najavio da će uskoro održati sastanak i sa premijerom Federacije BiH Nedžadom Brankovićem i ministrima Vlade FBiH.\nSastanku su prisustvovali i ministar spoljne trgovine i ekonomskih odnosa BiH Slobodan Puhalac, te ministar civilnih poslova BiH Sredoje Nović, a Špirić ističe da ovo nije bila srpsko-srpska priča, već da su bili prisutni ministri za koje je postojala potreba da obave konsultacije sa entitetskim kolegama i da ovakvi i slični sastanci treba da budu readovna i normalna pojava.\nPredsjedavajući Vijeća ministara BiH je rekao da bi bilo dobro da se, zbog kreiranja budžeta, što prije dođe do zakona o fiskalnom vijeću, koji podržava RS, a bilo je riječi o potrebi da se postigne dogovor o realizaciji duga koji BiH ima prema Ruskoj Federaciji.\nDodik je kazao da je potrebna koordinacija VIjeća ministara BiH i Vlade RS-a o nekim pitanjima, u kojoj treba da učestvuje i Vlada Federacije BiH.\nDodik je Špirića upoznao i sa poznatim stavom RS-a o reformi policiji, te željom da BiH što prije potpiše Sporazuom o stabilizaciji i pridruživivanju BiH sa EU, ali ne na ušrb postojanja policije RS-a.\nNaveo je da potpisivanje Sporazuma ne zavisi samo od RS-a, već i od onih, naveo je, koji žele da vide devastiranu policiju RS-a.\nBilo je riječi o najavljenim povećanjima cijena hljeba i drugih namirnica, a Dodik je izrazio podršku Vlade za promjenu zakona o carinskoj tarifi za potrebe uvoza uz oslobađanje carine za žitarice.\nPonovio je neslaganje Vlade RS-a sa predloženim zakonom o drumskom saobraćaju BiH, jer je to, naveo je, direktno mješanje u nadležnost ovlaštenja RS-a u toj oblasti.\nDodik je naveo i da je dogovoreno da se striktno poštuje finansijska disciplina u BiH.\nPoginuo motociklista, povrijeđena saputnica\n27.08.2007. u 17:05


Bratunac kod kuće došao do pobjede protiv Čapljine\nFoto: KK Bratunac TRB/Facebook/Đorđe Nikolić Photography\nU zaostalom kolu Lige BiH, Bratunac je na svom terenu pobijedio Čapljinu sa 74:67 (17:14, 18:11, 24:27, 15:15).\nČapljina je i na ovom meču bila bez nekoliko igrača i glavnog trenera, Borisa Džidića, pa je ekipu vodio njegov pomoćnik, Amar Krpo.\nRadenko Pilčević i Dejan Ćup su donijeli domaćinima prednost od 4:0, a Matija Milin i Gojko Sudžum su poravnali na 4:4. U nastavku se igralo koš za koš, Bratunčani su se kasnije ipak nešto bolje snašli i na prvu pauzu otišli sa 17:14.\nĆup i Pilčević su kreirali prvu uspješnu realizaciju za svoj tim i na uvodu druge dionice, a onda je uslijedio period praznog hoda sa obje strane. Marko Rikalo je pogodio trojku za +9 (25:16), no Sudžum,Milin i Milan Lužaić nisu dozvolili protivnicima da se odvoje.\nIpak, gosti su u nekoliko napada pogriješili pri spuštanju lopte na niski post, što je Bratunac koristio i nakon 20 minuta igre je na semaforu bilo 35:25.\nTreća četvrtina je bila efikasna sa obje strane. Rikalo je pogocima van linije 6,75m vukao izabranike Ognjena Radića, dok je na drugoj strani Sudžum pravio mnogo problema centarskoj liniji domaćina.\nĆup je nakon pet i po minuta doveo domaćine do maksimalnih +14 (53:39), ali Čapljina je još jednom pokazala zube i do kraja perioda smanjila na -7 (59:52).\nVladimir Ivelja je držao goste u priključku na startu odlučujuće dionice, no kako je vrijeme odmicalo, postajalo je jasnije da će bodovi ostati u Bratuncu. Rikalo je bio raspoložen, imao je dobre defanzivne reakcije, te preciznu ruku u šutu za tri. Podršku je imao u Ćupu i to je bilo dovoljno da Radićevi puleni dođu do cijelog plijena, a konačan ishod je glasio 74:67.\nKod pobjednika, najefikasniji je bio Rikalo sa 20, dok se na drugoj strani istakao Sudžum sa 23 poena. I jednoj i drugoj ekipi je ovo bila 15. utakmica u Ligi BiH ove sezone, Bratunčani su stigli do osmog trijumfa, a Čapljina do osmog poraza.\nPrethodni članakGeret Bejl uskoro završava karijeru?\nNaredni članakOlimpik se pojačava na sredini terena


eKapija | Prinosi najvećeg proizvođača bundeva u USK veći od 10 tona\nIzvor: Nezavisne novine | Srijeda, 18.09.2019.| 08:52\nPrinosi najvećeg proizvođača bundeva u USK veći od 10 tona\nPoljoprivrednik Senad Aganović iz Sanskog Mosta najveći je proizvođač bundeva na tom području, a trenutno zbraja prinose veće od 10 tona ove poljoprivredne kulture.\n- Najjednostavniji je isjeći je na veće komade i staviti u peć, a dobro pečena bundeva je tako ukusna da se malo šta može porediti s njom. Također, ništa manje ukusna nije ni pita koja se može napraviti, a to znaju sve dobre domaćice - objašnjava Aganović.\n- Od poljoprivrede se može dobro živjeti, ali se moraju dobro zasukati rukavi. Na mom gazdinstvu angažovana je cijela porodica, a po potrebi zovem i sezonske radnike. Radi se o potpuno prirodnoj i organskoj proizvodnji. Kupci to znaju prepoznati, tako da nemamo problema sa plasmanom proizvoda, jer ljudi žele da jedu zdravu i provjerenu hranu - kaže ovaj vrijedni sanski poljoprivrednik.


R I Z I N G E R I U M: 16x8x23x: Snimaju novi EP!\n16x8x23x: Snimaju novi EP!\nOvih dana u novobeogradskom studiju “Unredground” 16x8x23x snimaju dve nove pesme koje bi trebalo da se nađu na 12″ EP za sada nepoznatog naslova\nAcko, Sale, Draganac i Vuk se nalaze zajedno u studiju prvi put nakon novembra/decembra 1999. kada su u istoj postavi snimali svoje poslednje izdanje objavljeno u devedesetim CD maxi single “DRUM I BUS”. Marko (Jovanović) i Stefan (Gaćeša) se bave snimanjem zvuka, dok se produkcijom i ovaj put bavi sam sastav. Uskoro ćete dobiti još poneku informaciju o nastanku novog materijala čije se izdavanje u vinilnom i free download obliku očekuje na proleće 2012.


DEDA MRAZE, NE ZABORAVI MENE I MOGA BATU: Dunja (3) živi u kosovskoj enklavi, ima samo jednu igračku i puno želja | Serbiantimes.info\nStidljiva i mirna, dane provodi u dvorištu igrajući se sa bratom Dušanom (4). Za razliku od većine dece koja poseduju razne igračke, mali Naskovići ih imaju samo tri – plastični pištolj, polomljeni obruč dečijeg koša i lutku.\nSAMO TRI IGRAČKE; A TOLIKO MAŠTE: Dušan sa jednom od svojih igračaka\n– Voleli bismo da imamo još jedan bicikl, da možemo zajedno da se vozimo, –skromnim glasom nam odgovara Dušan na pitanje šta bi voleli da imaju, dok Dunja bez reči potvrdno klima glavom.\n– Takođe, voleo bih da imam neki alat, šrafcigere i čekić, da mogu da popravljam stvari – objašnjava Dušan svoju želju koja ukazuje i na to čime bi želeo da se bavi kada poraste.\n„ROĐENI SU U ŠTALI”\nSamohrani otac Dragan teškom mukom pokušava da obezbedi najosnovnije stvari za svoju decu, iako je invalid. Radeći teške poslove ostao je bez palca i kažiprsta. Njega zatičemo u radničkoj uniformi, spremnog da nastavi svoje poslove. Dragan se, iako nema nikakvu mehanizaciju, bavi poljoprivredom radeći sve ručno.\nSVAKODNEVNA BORBA ZA GOLI OPSTANAK: Porodica Nasković\nŽelja mi je da decu izvedem na pravi put i trudim se da uvek ostanem pozitivan. Jedino što mi teško pada su reči moje ćerke Dunje koja me s vremena na vreme pita kada ćemo imati kupatilo. Videla je da se druga deca kupaju u kupatilu, dok se mi i dalje kupamo u koritu\n-Dunja i Dušan su se rodili u preuređenoj štali od tri metra kvadratna u čijem nastavku su bile krave. Tu smo živeli donedavno. Preselili smo se u nedovršenu kuću koju sam započeo. Nažalost, jedva imamo mogućnosti za osnovne potrebe, pa ne možemo da nastavimo radove. Svakako u štali nismo više mogli da izdržimo. Ne zbog mene, zbog njih bih voleo ovo da se završi – priča nam otac Dragan o teškim uslovima u kojima je ova porodica živela i u kojima živi.\nDOSKORA SPAVALI U ŠTALI: Dunja ispred kuće koju njen tata pokušava da sredi do Božića\nOvaj hrabri otac se sa puno ljubavi i pažnje brine o svojoj deci. Dostojanstveno i hrabro se nosi sa problemima.\n-Želja mi je da decu izvedem na pravi put i trudim se da uvek ostanem pozitivan. Jedino što mi teško pada su reči moje ćerke Dunje koja me s vremena na vreme pita kada ćemo imati kupatilo. Videla je da se druga deca kupaju u kupatilu, dok se mi i dalje kupamo u koritu, stegnutim glasom otac Dragan govori šta ga najviše tišti i dodaje:\n-Voleo bih da jednog dana imaju sobu punu igračaka!\nJEDINI “SLATKIŠI”: Dušan nudi goste semenkama bundeve\nPorodica Nasković je prva porodica koju Humanitarna organizacija Srbi za Srbe planira da pomogne u svojoj tradicionalnoj Božićnoj akciji. Ovog puta, pokušaće da Naskovićima obezbede završetak kuće, novo kupatilo i sobu punu igračaka. Da bi uspešno realizovali akciju, biće potrebno oko 12.000 evra.\nZa ovakav poduhvat potrebna je i pomoć donatora, pa Vas redakcija poprtala Serbian Times i organizacija Srbi za Srbe pozivaju da se priključite Božićnoj akciji za pomoć porodici Nasković!\nPOMOĆ, ŠTO PRE: Da bi Dunja dočekala praznike kao i ostala deca\nKako pomoći Dunji i učestvovati u Božićnoj akciji?\nJednostavno…Posetite portal Srbi za Srbe na kome se nalazi Donatorska platforma za humane ljude iz celog sveta. Hvala!\nRelated Topics:Srbi za SrbeKosovohumanostpoklonDunja Naskovićenklavakrov nad glavomigračkeOdevceBožić Bata\nNEOBIČAN UMETNIK ZA VOLANOM GSP-a: Spojio ljubav prema vožnji, fotografiji i medijima, “lovi” neverovatne kadrove na ulicama Beograda


Odštampaj stranicu - SPRO Passion Micro\nPRIBOR & OPREMA => Mašinice => Ryobi & Spro mašinice => Temu započeo: Sahib 20 Januar 2011, 15:49:00\nNaslov: SPRO Passion Micro\nPoruka od: Sahib 20 Januar 2011, 15:49:00\nKupio bih ovu ili slicnu masinicu, pa bih neki savet?\nOsnovni uslov je da je sto laksa jer je za stap od 5-20g i naravno da je sto kvalitetnija a za male novce. :cool:\nNeki to zovu utopija...\nNaslov: Odg: SPRO Passion Micro\nPoruka od: pikeman 20 Januar 2011, 15:57:33\n* 5 ball bearing + 1 needle bearing\n* One-way clutch anti-reverse system\n* Aluminium reel body\n* S-curve oscillation system\n* Extra strong bail system with titanium coating\n* Super stable twist-free line roller holder\n* Aluminium spool with line clip\n* CNC aluminium handle with T-bar handle knob\n* Finely adjustable multi-disc front drag\n* Weight: 222gr\n* m/mm: 100/0.25\nDeluje ko dobra kupovina za cenu manju od 35€.\nPoruka od: Sahib 20 Januar 2011, 15:59:31\ni meni al da pitam i druge...\nPoruka od: žex.rašeta 20 Januar 2011, 16:02:34\nJa sam tu veličinu ( u formaxu ) kupio sinu za telemeč ! :ok:\n( čini se presitna kada je uzmeš ali navikneš se brzo :takoje: )\nPoruka od: Keltan 20 Januar 2011, 16:19:37\nMnogo ga mazis :wink: daj mi neku od pola kile da jaca misice :cheesy: mora prvo da nauci da nije lako pecati i upecati :thumbup:\nLjepa ,mala masinica i za varalicarenje klena, pastrmke super pa i za plovak smiley033\nPoruka od: limovac74 20 Januar 2011, 17:06:52\nRazmisli i o shimano catana 2500 ili 1000.To je ta cenovna kategorija,ali kod Catane dobijas i rezervnu spulnu.Passion je dobra utegnuta masinica sa odlicnom kocnicom ali ima problem kod rucice kad hoces da je stavis u transportni polozaj onda landara i mora da se stavi neka gumica.Kod catane taj problem ne postoji.Moj izbor bi bio catana i to velicine 2500 jer uvek idem na princip veca masinica je i jaca od svoje manje rodjake. :bye: :bye: :bye:\nPoruka od: Lomnica_city 20 Januar 2011, 17:15:33\nPassion je BOLjA masinica od Shimano Catana, po meni, a dodatna spulna za istu kosta 370 dinara, uz to covek hoce L/UL komplet a preporuka za Shimano velicine 2500 i nije bas odgovarajuca!\nPoruka od: worm 20 Januar 2011, 18:47:42\ndobra masinica samo imace problem.zbog jako male spulne kakav god bio najlon pravice ti federe,po meni uvek bolji izbor malo veci model.\nPoruka od: limovac74 20 Januar 2011, 20:36:27\nPa ako mu ne odgovara model 2500 onda je tu 1000 koja ima kapacitet spulne 90 m 0,25mm a tezinu od 210 Gr. :ok: :ok: :ok:\nPoruka od: Milanche 21 Januar 2011, 15:44:06\nImam dva spro passion-a (730 i 740) i rade odlicno, tako da je i micro sigurno dobar. Ako ti treba za match onda razmotri passion 740M. Ima veliku i plitku match spulnu pa bi najlon trebalo manje da se federise, ima jedan lezaj vise (7 lezaja, micro ima 6) i razlika u ceni je otprilike 300din. Jedino sto je nekih 70 grama teza (bar po katalogu), ne znam koliko bi to moglo da ti smeta, s obzirom da si rekao da hoces sto laksu masinu.\nPoruka od: Lomnica_city 21 Januar 2011, 15:54:26\nFederisanje je posledica kvaliteta i krutosti najlona, spulna tu nije najbitnija, ja na Seido 1000 nisam imao tih problema, a spulna maleckaaaa... ali je i najlon kvalitetan (trenutno Colmic Fendrel 0,16mm)!\nPoruka od: Sale66 08 Decembar 2016, 16:47:58\nKako se pozala Passion Micro?Razmisljam da kupim jednu uskoro\nPoruka od: Fugu 08 Decembar 2016, 17:09:27\nSkroz korektna mašinica za te pare. Moraš da koristiš kvalitetan najlon jer ima jako mali prečnik špulne pa se lošiji najloni mrse, takođe preklopna ručka ili kako se to već zove mora da se vraća rukom ne može da se vrati tj. teško se vraća ako pokušaš da je vratiš tako što okreneš ručicu posle zabačaja.\nJa je koristim na bolonjezu i zadovoljan sam.\nPoruka od: nadal 20 Novembar 2019, 00:06:33\njel stvarno spro passion micro metalno telo kao sto pise u opisu u prodavnici?\n"Aluminiumsko telo i rotor"


#metalflexdoo Instagram - Photo and video on Instagram • Webstagram\n#metalflexdoo Instagram Photos & Videos\nmetalflexdoo - 40 posts\nWe looked inside some of the posts tagged with #metalflexdoo and here's what we found interesting.\nBosch električni bokal 👌\n▫Za 1.7l vode\n▫Uklonjiv filter za vodeni kamenac\n▫Lift-Switch-Off: Aparat se sam isključi, kada ga skinete sa postolja\n#metalflexdoo #novapazova #starapazova #batajnica #indjija #novisad #novibanovci\n#staribanovci #boschhome #kuhinja #kuhinjskiaparati #malikucniaparati #elektricnibokal\n#metalflexdoo #novapazova #starapazova #batajnica #indjija #homedecor #novogodisnjedekoracije #dekoracijadoma #dekoracijastana #ukrasizakucu #ukrasizajelku\n#metalflexdoo #novapazova #starapazova #batajnica #indjija #dekoracija #pokloni #galerijskaroba #homedecor #satovi #ramovizaslike #uredjenjedoma #dekoracijadoma\nAkcijska cena: 19.990,00 din.\nEfikasan sokovnik sa keramičkim sečivom i velikim profesionalnim otvorom za punjenje. Sve je jednostavno, sve je brzo...👌\n#metalflexdoo #novapazova #starapazova #batajnica #indjija #boschhome #kuhinja #kuhinjskiaparati #malikucniaparati #sokovnici\nIdealani za manje objekte.\nKonstrukcija BOSCH konvektora omogućava da vazduh lako, bešumno i brzo struji kroz konvektor i preuzima toplotu za zagrevanje prostorije. Specijalan aluminijumski grejač sprečava isušivanje vazduha i zaslužan je za visok komfor grejanja. Idealan za manje objekte (mali stanovi, garsonjere, kiosci) kao i za objekte u kojima korisnik boravi retko (vikendice, bungalovi, kamp kućice).\n#metalflexdoo #novapazova #starapazova #batajnica #indjija #grejanje #radijator\n#metalflexdoo #novapazova #starapazova #batajnica #indjija #grejanje #norveskiradijatori\nElita 3 Alfa Plam\n#metalflexdoo #novapazova #starapazova #batajnica #indjija #sporetinadrva #pecinadrva #sporetinacvrstogorivo\nNova generacija čuvenih Smederevaca 👌\n👌 BOSCH 👌\n#metalflexdoo #novapazova #starapazova #batajnica #indjija #boschhome #usisivac #ciscenje #usisavanje\n#metalflexdoo #novapazova #starapazova #batajnica #indjija #boschhome #masinezamlevenjemesa #kuhinjskipribor #aparatizakuhinju\n#metalflexdoo #novapazova #solje #uredjenjedoma #pokloni #starapazova #galerijskaroba #dekoracija #dekoracijadoma\n#metalflexdoo #novapazova #starapazova #batajnica\nBOSCH Usisivač BGL 2UA220\n* Kapacitet za temeljno čišćenje, uporediv sa usisivačem od 2500 vati kod posebno niske potrošnje struje\n* BigCapacity: veliki kapacitet kese za usisivač, bez obzira na njenu kompaknost\n* Smanjena potreba za menjanjem kese, a samim tim smanjeni su i troškovi zahvaljujući kapacitetu kese od 3.5 l\n* Posebno praktičan za rukovanje - težina od samo 3 kg\n* PureAir higijenski filteri za čist izduvni vazduh\n#metalflexdoo #novapazova #starapazova #batajnica #usisivac #bosch\nBosch mašine za sušenje veša nude odgovarajuće programe za svaku tkaninu, od vune do perjane odeće sa prirodnim perjem ili od tkanina koje se lako održavaju do sportske odeće, kako bi se osiguralo najblaže sušenje za svaki veš. 👌\n#metalflexdoo #novapazova #starapazova #bosch\nVillager® gama motorne testere nude napredne performanse, udoban rad, kvalitet i dugotrajnost. Celokupna gama je optimizovana tako da, u zavisnosti od tipa i namene eksploatacije, svakom potencijalnom korisniku ponudi najbolje rešenje.\n#metalflexdoo #villagertools #novapazova #starapazova #banovci #batajnica #motornetestere #drva\n#metalflexdoo #novapazova #solje #soljezakafu #casezavino #dekoracija #pokloni #vestackocvece #soljezacaj\n#metalflexdoo #novapazova #rasveta #dekoracija #luster\nLiebherr frižider 👌\nVeseli i šareni motivi, zašto da ne?! 😉\n#metalflexdoo #novapazova #starapazova #batajnica #frizider\n#metalflexdoo #novapazova #starapazova #bojeilakovi #irkom\nVillager kosačice su pravo rešenje za vaše travnjake. 👌👌👌\n#metalflexdoo #novapazova #starapazova\n#metalflexdoo #novapazova #starapazova #bicikli\n#novapazova #metalflexdoo #alat #majstori\nBosch aku bušilica odvrtač\nGSR 120-LI - 10.490,00 din.\n#alat #novapazova #metalflexdoo\n#kuca #tanjiri #solje #cvece #metalflexdoo\n#alati #busilica #hammer #akumulatorski #odbvijac #super #cena #u @meatalflexdoo #šrafilica\n#čekić #budi #profesionalac #metalflexdoo @metalflexdoo @novapazova #industrija #onlajnkupovina #hipermarket #alata @discopolisstudio\n#retouching #fashionshoot #fashiondesigners #portraitphotographer #celebritystylist #beautyretouching #couture #magazinecovers #professionalmakeup #editorialmodel #fashionmodel #portraitphotographer #commercialmodels #style #instastyle #beauty #instabeauty #metalflexdoo @metalflexdoo\n303 5 4 March, 2018\n#metalflexdoo #bosch #protools #makita #novapazova @metalflexdoo\n52 0 8 November, 2017\nTop #metalflexdoo posts\n#paintlife #propainters #trades #photography #photographylovers #sony #photo #photogram #photos #marketing #entrepreneurs #smallbusiness #sales #ford #superduty #homedepot #oktoberfest #zumwohl #decoratie #vegan #shoutout #electricalhacks #electricalmemes #electricalfails #electricianlife #electricianproblems #metalflexdoo\n24 0 6 November, 2017


► U Španiji izbori u dva regiona u sred pandemije\nVlasti u ova dva regiona zabranile su glasanje i izlazak iz kuće za preko 400 ljudi koji su testirani pozitivno na koronavirus.\nVrhovni sud Španije podržao je odluku o održavanju izbora nakon žalbe opozicionih snaga u obe regije.\nGlasači će morati da nose maske i da drže rastojanje od metar i po na glasačkom mestu koje će biti opremljeno sredstvima za dezinfekciju ruku.\nObe regionalne Vlade planirale su da održe izbore 5. aprila ali su oni odloženi zbog brzog širenja infekcije koju je Španija mogla da zaustavi jedino zatvaranjem zemlje do juna.\nZdravstvene vlasti tretiraju situaciju sa epidemijom u oba regiona kao i u drugim delovima Španije.\nPreko 28.000 ljudi je do sada umrlo od koronavirusa u Španiji.\nKonzervativna Narodna stranka u Galiciji i Nacionalistička partija u Baskiji (PNV) se nadaju da će ostati na vlasti.


Preko Mosta do Japana\nRUKOMETAŠICE POČELE PRIPREME ZA BARAŽ SA ČEŠKO\nRukometašice Crne Gore počele pripreme za utakmice sa Češkom u baražu za Svjetsko prvenstvo. Prvi meč se igra 31. maja u Mostu, revanš 5. juna u Nikšiću\n1232 pregleda\t0 komentar(a)\nŽeli na peto Svjetsko prvenstvo i treće Olimpijske igre: Jovanka Radičević, Foto: Uros Hocevar / kolektiff\nDa bi došle do Japana, i to ne jednom, već dva puta, rukometašice Crne Gore moraju da pređu preko Mosta. I to ne običnog, već grada u Češkoj, gdje će posljednjeg dana maja igrati prvi meč baraža za Svjetsko prvenstvo.\nOd tog, i duela 5. juna u Nikšiću, zavisi budućnost reprezentacije - uspjeh u baražu ne donosi samo nastup na decembarskom planetarnom šampionatu u Kumamotou, već i približava „lavice” najbitnijem takmičenju, Olimpijskim igrama u Tokiju naredne godine. Tim Pera Johansona je juče počeo pripreme za duele sa Čehinjama, koji zbog povreda neće igrati Milena Raičević i Tatjana Brnović.\n- Češka je dobra, iskusna ekipa, koja je dobro odigrala dva posljednja šampionata i dugo je zajedno. Nismo u poziciji da potcjenjujemo rivala, a djevojke znaju da su ovo najvažnije kvalifikacije u posljednjih nekoliko godina. U 25 godina koliko sam trener naučio sam da je najbolji tim onaj koji imaš, zato više nećemo pričati o povredama. ‘Odraćemo’ se u ovih šest dana do prve utakmice i otići u Češku da pobijedimo. Ne idemo tamo da nešto branimo, već da trijumfujemo, a onda se nadamo da će publika doći u Nikšić da nam pomogne - rekao je švedski stručnjak.\nSelektor „lavica” je apostrofirao kolika je važnost mečeva sa Češkom.\n- Za nas sada postoje samo ove dvije utakmice. I ja sam tu, kao i ove djevojke, zato što želimo da igramo Olimpijske igre. Zbog toga moramo da odemo prvo na Svjetsko prvenstvo i da u narednih godinu i po budemo uspješni - poručio je Johanson i uvodni dio izlaganja završio rečenicom na crnogorskom jeziku: „To je to”.\nCrna Gora je izgubila samo prvi meč od Češke, i to davne 2006. godine (24:23), a dobila je preostalih pet duela. Posljednji je bio 2016. na Evropskom prvenstvu u Švedskoj, kada je podmlađena ekipa Dragana Adžića savladala izabranice Jana Bašnija 28:27.\n- Dugo godina su zajedno i imaju jednu veliku zvijezdu, Luzumovu. Tu je i dobar lijevi bek iz Erda, Jerbakova, solidna krila... Disciplinovan je tim, koji je imao neke uspjehe, jer igra kolektivno. Nema igračice u najvećim svjetskim klubovima, osim Knedlikove u Đeru, ali su veoma čvrste. Gledao sam utakmicu Crna Gora - Češka na Evropskom prvenstvu 2016. godine, gledaću je opet. Češka odlično vuče kontre, vrlo je disciplinovana u napadu i solidna u odbrani. Nisu sve iste igračice kao tada, ali je ista struktura i selektor - zaključio je Johanson.\nPrvi meč u Mostu igra se 31. maja u 20.10 časova.\n„Nikšić nikada nije iznevjerio reprezentaciju”\nĐurđina Jauković je napomenula da su se ona i ostale reprezentativke iz Budućnosti nakon ispadanja iz Lige šampiona u potpunosti posvetile baražu za Svjetsko prvenstvo.\n- Zna se koliko nam ove utakmice znače, ali ne bi trebalo da stvaramo sebi pritisak. Češka je kvalitetna reprezentacija, predvodi je Luzumova, koja duži niz godina igra Ligu šampiona na vrhunskom nivou. Nadam se da ćemo ostvariti povoljan rezultat na prvoj utakmici i da ćemo revanš u Nikšiću igrati pred punom dvoranom - rekla je mlada Nikšićanka, koja nema dilemu da će atmosfera u njenom gradu biti fenomenalna.\n- Veoma mi je drago što ću igrati u svom rodnom gradu. Sve djevojke su bile srećne kada smo saznale da se igra u Nikšiću, jer znaju da nikada nije iznevjerio reprezentaciju. Sigurna sam da ćemo prvi put osjetiti takvu atmosferu u Crnoj Gori.\nMilena je naš mozak, igraćemo za nju i Tanju\nJovanka Radičević ističe da je najvažnije da Crna Gora izbori plasman na svoje peto Svjetsko prvenstvo, kako bi ispunila krajnji cilj - treći nastup na Olimpijskim igrama.\n- Znamo šta je naš cilj - Tokio. Češka je izuzetno kvalitetna i ima odlične igračice, a svako ima dodatni motiv da igra protiv nas, jer smo osvojile Evropsko prvenstvo i srebro na Olimpijskim igrama. Moramo da budemo pametne i disciplinovane, jer nemamo dvije ključne igračice. Ali, kada je natježe, uvijek smo pokazivale karakter i vjerujem da će se to dogoditi i sada - istakla je kapitenka „lavica”.\nZbog povrede nema prve pivotkinje Tatjane Brnović, kao i glavne organizatorke igre Milene Raičević, koju će na poziciji srednjeg beka mijenjati Jelena Despotović, Itana Grbić i Anđela Bulatović.\n- Nama je svaka igračica jako bitna i sigurno da će se Milenin izostanak osjetiti, jer je bila vođa na terenu i mozak ekipe u napadu. Moramo to da ostavimo po strani i nije važno ko će biti na Mileninom mjestu - Anđela, Jelena ili Itana. Važno je da ispoštujemo dogovor i budemo disciplinovane. Moramo da odigramo za Tanju i Milenu i omogućimo im da se nađu na još jednoj velikoj smotri - poručila je Radičevićeva.\nĐurđina JaukovićTatjana BrnovićMilena RaičevićPer JohansonJoavnka RadičevićRukometašice Crne Gore\n19.01. 11:00 h\t188\t34506\n19.01. 20:40 h\t22746\n19.01. 16:18 h\t107\t16853\n19.01. 13:19 h\t14863\n19.01. 20:40 h\t13843


Komšić: O čemu da se dogovaramo, Dodik problem\nTanjug 9. novembra 2021. 18:59\nSARAJEVO – Predsedavajući Predsedništva BiH Željko Komšić danas je pre nego što je prekinuo intervju za TV Tanjug, jer je novinar odbio da ‘prizna’ da se u Srebrenici desio genocid, rekao da se od političara u BiH ne može očekivati da se dogovaraju o rasturanju zemlje, a za srpskog člana Predsedništva Milorada Dodika rekao da predstavlja najveći problem.\nRazgovor o izvornom Dejtonu, zakonima i Vojsci Republike Srpske, doveo je do priče o genocidu u Srebrenici i presudi Međunarodnog suda pravde, sa kojom se novinar nije složio, što je bio Komšićev razlog da prekine intervju koji je do tada tekao u polemičkom, ali korektnom tonu.\nNa pitanje kako je došlo do toga da se 26 godina posle sukoba izgovara ta strašna reč rat i da li treba da dođe američki izlaslanik da kaže da ga neće biti, i zašto u BiH političari ne mogu sami da se dogovore, Komšić je odgovotio pitanjem – o čemu?\n„O čemu da se dogovaramo, o tome kako ćemo raskomadati zemlju, rasturiti je. Nemojte to baš očekivati od nas“, kazao je Komšić.\nNa pitanje ko želi da rasturi zemlju, kaže da površno praćenje izjave političara sve govori.\n„Ne znam šta pratite vi, površno praćenje izjava lidera u BIH vam sve govori, to nisu moje reči“, rekao je Komšić.\nNa konstataciju da se Milorad Dodik poziva na izvorni Dejton, da se zalaže za vraćanje nadležnosti RS, Komšić pita o kakvom vraćanju nadležnosti je reč kad izvorni Dejton podrazumeva Parlamentarnu skupštinu BIH koja donosi zakone.\n„Zakone je donela Parlamentarna skupština i nije ih nametao niko. Zakon o odbrani usvojen je u skupštini. Šta sad to znači, sad ćemo doneti Zakon pa ćemo reći više mi se ne sviđa“, rekao je Komšić.\nDodao je da bi želeo da mu pokažu u kojoj zemlji može tako nešto.\n„Ako Zakon treba da se menja to ne može da radi Dodik kome se možda ne sviđa Zakon, već samo Parlamentarna skupština BiH u čijem radu učestvuju i Dodik i njegova stranka“, precizirao je.\nKomšić je pitao da li sve treba da se svede na to da će Dodik ponovo napraviti vojsku RS koja nastavlja tradiciju Vojske RS koja je, kako tvrdi, počinila genocid u Srebrenici i da li onda oni treba da kažu da je to u redu.\nOn je pre ovoga govorio o razgovoru sa Gabrijelom Eskobarom, sastancima koje je američki zvaničnik imao u Sarajevu i Banja Luci.\nKomšić je naglasio da je u svemu najvažniji razgovor Eskobara i Milorada Dodika jer je, kako je ocenio, „Dodik problem i sve ono što radi, kako se ponaša i kakvi su mu planovi“.\nNije jedini, dodao je Komšić, ali je u ovom trentuku najveći i aktuelni.\nVraćajući se na rečenicu „Rata neće biti“ koju je izgovorio nakon susreta sa Eskobarom, Komšić kaže da su tako počeli razgovor i da američki zvaničnik očigledno ima razlog zašto tako govori.\n„Naše iskustvo je takvo da smo zaključili da za rat nije potrebno dvoje, potrebna je jedna budala“, rekao je Komišić i naglasio da je Eskobar dao dosta optimističke izjave, a tiču se Dejtona i onoga što je danas BiH.\nRekao je da se ništa ne može desiti bez SAD, jer je njihov potpis na Dejtonskom sporazumu.\n„Dakle, to su dosta optimističke izjave. Meni je izgledao veoma uveren u to što izgovara, nije bilo umotavanja u celofane, oblande, diplomatskih fraza da možete da izvučete zaljučke koje hoćete“, rekao je on.\nNaglasio je da ne zna kako je protekao razgovor sa Dodikom jer se, „njihove izjave nakon sastanka ne podudaraju u bitnim detaljima“.\nPrema njegovim rečima, ostaje da se vidi šta će biti dalje, jer u BiH već naredne nedelje stižu bitne delegacije.\n„Ostaje da vidimo kakve vesti nose“, rekao je Komšić.\nNa pitanje da prokomentariše to što je Eskobar najavio da se neće sastati sa Dodikom i priče o sankcijama, Komišić kaže da to što je do susreta ipak došlo treba pitati Eskobara.\nDodik je na crnoj listi SAD, što podrazumeva da nema susreta američkih zvaničnika sa ljudima sa te liste, rekao je Komišić, a na konstataciju da to pokazuje da očigledno postoje izuzeci, sagovornik TV Tanjuga kaže da Eskobar nije početnik tako da sigurno postoji odobrenje iz vrha Stejt departmenta.\nNaglasio je da treba razbiti prerasude o pričama o sankcijama.\n„Dodik je na crnoj listi i ne mogu mu uvesti dodatne sankcije, može se razgovrati samo o sankcijama EU ili onome što ostaje na repertoaru, a to su sankcije za RS“, rekao je Komšić.\n„Tada bi teret morao biti raspoređen na obične ljude koji nemaju veze sa tim ludilom i Dodikovim potezima“, zaključio je Komšić.